title: Boussad Houche

text: Keväällä 2008 Houche liittyi Suomen Ykkösessä pelanneeseen AC Ouluun ja sen keskuspuolustajaksi. Yhden kauden mittaisella Suomen-urallaan hän pelasi kaikkiaan 21 ottelua. Syksyllä 2008 hän jatkoi uraansa slovakialaisessa Topvar Topolcanyssä. Kaudella 2010 Houche siirtyi takaisin Suomeen ja Veikkausliigan IFK Mariehamniin, jossa hän pelasi kaikkiaan seitsemän ottelua. Ahvenanmaalta Houche siirtyi takaisin Belgiaan ja Couvin-Marienbourgiin.


title: Novart

text: Novart Oy on Nastolassa toimiva Suomen suurin keittiökalustevalmistaja, jonka tuotemerkkejä ova À la Carte, Parma ja Petra. Näitä keittiömerkkejä myydään suurimmissa kaupungeissa Novartin omissa Keittiömaailma-myymälöissä. Lisäksi Novart on perustanut kauppiasvetoisen, nopeaan noutovarastovalikoimaan perustuvan Netto-keittiöt-ketjun, jolla on kuusi myymälää eri puolilla Etelä-Suomea. Projektimyynnissä Novart myy keittiökalusteita Petra- ja Nova-Ergo -merkeillä sekä kylpyhuonekalusteita NovaSani- ja säilytysjärjestelmiä Estrade-tuotemerkillä.


title: Novart

text: Yhtiö on osa ruotsalaista pörssiyhtiötä Nobiaa, joka on erikoistunut keittiö- ja kylpyhuonekalusteisiin. Nobian muita tuotemerkkejä ovat muun muassa HTH, Invita, Marbodal, Myresjökök, Norema, Poggenpohl, Sigdal ja Uno Form.


title: Novart

text: Novart Oy:n liikevaihto vuonna 2010 oli 71,9 miljoonaa euroa ja henkilöstömäärä 386.


title: Novart

text: Novart sai alkunsa Armas Puolimatkan puusepänliikkeestä vuonna 1964 Forssassa. 1970-luvun puolivälissä Puolimatka alkoi ostaa keittiökalustevalmistajia kuten Kiintokalusteen Kaarinasta 1976, Puuleiman Tampereelta 1980 ja Vilka-Kalusteen Nastolasta 1981. Pian aloitettiin oma kalustelevytuotanto Forssassa ja perustettiin A-Keittiöt-niminen keittiökalusteketju.


title: Novart

text: Vuonna 1985 Hankkija osti Rakennusliike Puolimatkan Armas Puolimatkan perheeltä. Vuonna 1989 Puolimatkan kalustetehtaat Parma-Kaluste, Vilka-Kaluste, Puuleima ja Kiintokaluste yhdistettiin Novart Oy:ksi. Edellisenä vuonna oli hankittu À la Carte -tuotemerkki. Yhtiön kotipaikaksi tuli Nastola. Laman aikana toimintaa jouduttiin supistamaan: vuonna 1991 oma kalustelevyvalmistus lopetettiin, seuraavana vuonna suljettiin Tampereen kalustetehdas ja 1993 päättyi Kiintokalusteen toiminta.


title: Novart

text: Hankkijan seuraajan Novera-yhtymän ajauduttua konkurssiin omistajaksi tuli jälleen Rakennustoimisto Puolimatka, jonka nyt omisti Kansallis-Osake-Pankki. Vuonna 1993 Novart Oy osti Metsä-Serlan keittiökalustetoiminnan ja vakiinnutti omiksi tuotemerkeikseen À la Carten, Parman ja Petran. Vuonna 1998 PMA-Yhtymäksi nimensä muuttanut Rakennustoimisto Puolimatka myi yhtiön ruotsalaiselle Nobia-konsernille. 2000-luvulla Novart kehitti kolmen pääbrändinsä myyntiin oman Keittiömaailma-konseptin ja aloitti sen rinnalle edullisemman Netto-keittiö-ketjun rakentamisen.


title: Novart

text: Vuonna 2008 Novart sulki Forssan keittiökalustetehtaansa ja keskitti tuotannon Nastolaan.


title: Novart

text: Vuoden 2014 aikana Novartin keittiökalusteiden myynti laajenee pariinkymmeneen Isku-kalustemyymälään Novartin oman Keittiömaailma-ketjun 17 myymälän lisäksi.


title: Jalkapallon suomenmestaruuskilpailut 1924

text: Jalkapallon SM-kilpailu 1924 järjestettiin kuudettatoista kertaa Suomen historiassa. Kilpailuun osallistui kaikkiaan 25 seuraa. Hallitseva mestari HJK putosi jatkosta hävittyään KIF:lle. Mestaruuden voitti Åbo IFK.


text: Alkuperäisen ohjelman mukaan piti HPS:n ja Susien kohdata 7.9.


text: Maalivahti: Yngve Stormbom, Puolustajat: Bruno Kling, Ivar Grannas, Tukimiehet: Per Kulves, Charles Stormbom, Bertel Estlander, Hyökkääjät: Paul Kulves, Erik Rautalin, Torsten Österlund, Einar Grannas, Adolf Höglander. Aiemmissa otteluissa mukana myös Martin Jansson.


title: Kim Kum-il

text: Kim Kum-il (; s. 10. lokakuuta 1987 Pjongjang) on pohjoiskorealainen jalkapalloilija (hyökkääjä). Hänen seuransa on ollut vuodesta 2005 April 25 Sports Club. Hän on lisäksi pelannut Pohjois-Korean jalkapallomaajoukkueessa; hän osallistui muun muassa vuoden 2010 maailmanmestaruuskilpailuihin.


title: Chromino

text: Chromino on Louis Abrahamin suunnittelema 2-7 pelaajan lautapeli joka perustuu kolmivärikombinaatiopalikoihin. Viidestä väristä, punainen, sininen, liila, keltainen ja vihreä, on muodostettu kaikki 80 väripermutaatiota, (tulee huomata, että osa saadaan kääntämällä,) lisäksi on viisi jokeripalikkaa, joissa keskiväri on valinnainen, valkoiseksi merkitty. Palikassa on kahdeksan väritasopintaa. Niistä vähintään kahden samanvärisen tulee koskea toisiaan, jotta palikka sopii pöydälle. Pelin aluksi on yksi umpimähkäinen palikka laitettu pöydälle. Väärävärisiä kosketuspintoja ei hyväksytä. Pelin voittaa ensiksi palikoistaan päässyt tai pussin tyhjetessä se, jolle jäi vähiten palikoita.


title: Kaliningradin satama

text: Kaliningradin satama (, LOCODE: RU KGD) on merkittävä, Venäjän Kaliningradin alueella, Baltijskin ja Kaliningradin kaupunkien alulle ja näiden välille sijoittuva merisatama.


title: Kaliningradin satama

text: Pietarin suursataman vuosittainen rahtimäärä:


title: Delta Motor Group

text:
Delta Motor Group Oy on Kia- ja Mitsubishi-autoja ja -varaosia maahantuova yritys. Se työllistää yhteensä noin 70 työntekijää Suomessa. Yritys on perustettu vuonna 1937. Delta aloitti Kian maahantuonnin Suomeen vuonna 2004 ja Mitsubishin maahantuonnin vuoden 2011 alussa.
Delta-konserniin kuuluu autoliikeketju Delta Auto, joka myy ja huoltaa Kia-, Mitsubishi-, Mazda- ja Opel-autoja paikkakuntakohtaisesti 26 toimipisteessään ympäri Suomen. Lisäksi Delta on käynnistänyt BMW:n myynnin huhtikuussa 2013 Lahdessa, lokakuussa 2013 Kouvolassa ja tammikuussa 2014 Lappeenrannassa avatuissa Delta Bavaria -autoliikkeissä .


title: Delta Motor Group

text:
Delta tarjoaa myös merkkihuoltopalveluja Chevrolet- ja Saab-merkkisille autoille sekä Helsingin Konalassa Jaguar- ja Land Rover-merkkisille autoille. Delta tarjoaa huoltopalveluja kaikille muillekin merkeille. Yhteensä noin 480 henkilöä työllistävä Delta Auto on myös Suomen suurimpia käytettyjen autojen myyjiä.
Delta Motor Group Oy:n omistaa 100 %:n omistusosuudella brittiläinen pääomasijoitusyhtiö Delta Auto Group Ltd.


title: Delta Motor Group

text: Delta-konsernin liikevaihto vuonna 2014 oli 528,8 miljoonaa euroa, jossa oli kasvua 6 % edellisvuoteen verrattuna. Vuonna 2014 automyynnin osuus liikevaihdosta oli 90,5 %, jälkimarkkinoinnin 8,3 % ja asiakasrahoituksen 1,2 %.


title: Delta Motor Group

text: Delta-konsernin toimitusjohtajan tehtäviä on toukokuusta 2014 hoitanut talousjohtaja Mari Onkamo. Kian ja Mitsubishin maahantuontia johtaa Miska Tammelin ja Delta Autoa Jari Lepistö.


title: Delta Motor Group

text: Deltan hallituksen puheenjohtajana toimii Jukka Härmälä, joka on aiemmin ollut Stora Enso Oyj:n toimitusjohtaja ja toiminut useissa luottamustehtävissä. Yhtiön hallitukseen kuuluu niin ikään David Herman, joka on toiminut johtotehtävissä useissa autoalan organisaatioissa muun muassa Opel AG:n puheenjohtajana ja Saabin toimitusjohtajana. Hallitukseen kuuluvat myös Rudy Amirkhanian, nykyisin mm. VneshEkonomBankin puheenjohtajan neuvonantajana toimiva Yuri Zektser sekä Eläkeyhtiö Varman entinen toimitusjohtaja Matti Vuoria.


title: Delta Motor Group

text:
Delta Motor Group Oy aloitti toimintansa 2.11.1937 alun perin nimellä "Lauttasaaren Autokorjaamo Oy", jonka jälkeen yhtiö tunnettiin "Oy Löfström Ab":na vuosina 1940-1948. Tämän jälkeen yhtiöstä tuli Oy Konela Ab (1948-2003). Vuodesta 2003 lähtien yhtiö on toiminut nimellä Delta Motor Group Oy.
Konela-aikaan, 1940-luvun lopulta alkaen, yhtiö toimi neuvostoliittolaisten autojen maahantuojana. Yhtiö toimi myös Lada-automerkin maahantuojana vuosina 1971-2012. Fiat, Alfa Romeo ja Lancia kuuluivat yhtiön maahantuomiin automerkkeihin vuosina 1991-2009. Konsernin tytäryhtiö Delta Trucks harjoitti Ivecon ajoneuvojen maahantuontia vuodesta 2002 vuoteen 2010. Yhtiö aloitti Kian maahantuonnin vuonna 2004 ja Mitsubishin maahantuonnin vuonna 2011.


title: Henrikh Mkhitarjan

text: Henrikh Hamleti Mkhitarjan (s. 21. tammikuuta 1989 Jerevan, Armenian SNT) on armenialainen jalkapalloilija. Hän edustaa Englannin Valioliigassa pelaavaa Arsenalia, ja on pelipaikaltaan hyökkäävä keskikenttäpelaaja.


title: Henrikh Mkhitarjan

text: Mkhitarjan on Pyunik Jerevanin kasvatti, jonka edustusjoukkueessa hän teki ensiesiintymisensä vuonna 2006. Kaudeksi 2009–2010 hän siirtyi ukrainalaiseen Metalurh Donetskiin, josta matka jatkui vuonna 2010 saman kaupungin seuraan Šah’tar Donetskiin.


title: Henrikh Mkhitarjan

text: Heinäkuussa 2013 Mkhitarjan siirtyi Saksan Bundesliigan Borussia Dortmundiin neljän vuoden sopimuksella. Siirron hinta oli 24,2 miljoonaa euroa.


title: Henrikh Mkhitarjan

text: Mkhitarjan siirtyi heinäkuussa 2016 Englannin Valioliigaan Manchester Unitedin riveihin.


title: Henrikh Mkhitarjan

text: Arsenal vaihtoi Manchester Unitedin kanssa Alexis Sánchezin Mkhitarjaniin 22. tammikuuta 2018.


title: Henrikh Mkhitarjan

text: Kansainvälisellä tasolla Mkhitarjan on Armenian jalkapallomaajoukkueen runkopelaajia.


title: BBC Cymru Wales

text: BBC Cymru Wales (yhdistelmä englanninkielisestä "BBC Walesistä" ja kymrinkielistä "BBC Cymrusta") on Britannian yleisradioyhtiö BBC:n alueellinen palvelu Walesissa. Vuonna 1964 toimintansa yhtiöittäneen palvelun pääkonttori sijaitsee Cardiffissa, ja se työllistää ympäri maata sijaitsevissa televisio-, radio- ja verkkopalveluissaan noin 1 200 ihmistä.


title: BBC Cymru Wales

text: Walesin historian ensimmäinen radiolähetys tapahtui 13. helmikuuta 1923 cardiffilaiselta asemalta, jonka kutsumerkki oli "5WA," ja jo seuraavan vuoden joulukuussa Swanseaan perustettiin 5WA:n ohjelmia yhtaikaa lähettänyt asema "5SX", joka laajensi radiolähetysten kuuluvuuden koko eteläiseen Walesiin. Molemmista asemista tuli kesällä 1937 osa alueellista BBC Regional Service-palvelua, mutta toisen maailmansodan alkaessa paikalliset asemat lakkautettiin ja liitettiin osaksi BBC Home Servicea, joka lähetti ohjelmia keskitetysti Lontoosta koko valtakuntaan. Vaikka yksi palvelu kattoi tuona aikana koko kuningaskunnan, Walesissa sijainneista tukikohdista lähetettiin jossakin määrin paikallista sisältöä. BBC:n varieteeohjelmaosasto sijaitsi sodan ajan Bangorissa, vaikka tätä tietoa ei koskaan virallisesti julkistettu. Sodan loputtua paikallislähetykset BBC Home Servicellä ja sitä seuranneella BBC Radio 4:llä jatkuivat entiseen tapaan tasoittaen näin tietä 1970-luvun lopulla aloittaneille itsenäisille BBC Radio Wales- ja BBC Radio Cymru -kanaville.


title: BBC Cymru Wales

text: Walesin ensimmäiset televisiosignaalit lähetettiin elokuussa 1952 Helsingin olympiakisojen päättäjäisistä vastavalmistuneelta Wenvoen televisiolähettimeltä, josta lähetettiin kuitenkin ensimmäisten vuosien ajan valtakunnallista BBC Television Servicea. Tämä muuttui vuonna 1957, kun Länsi-Englannin Bristoliin perustettiin alueellinen "BBC West" -palvelu, jonka televisiolähetykset sisälsivät lyhyen uutislähetyksen Walesia varten. Kyseinn uutislähetys lähetettiin yleensä lännen oman uutislähetyksen, "Points Westin", jälkeen. Wales sai oman täysikokoisen palvelunsa helmikuussa 1964, kun BBC Wales irtaantui BBC Westistä. Oman alueellisen televisiopalvelun aloitusta markkinoitiin muita alueita laajemmin lentolehtisten, julisteiden ja radiomainosten avulla, koska Walesin laajat vuoristot vaikuttivat signaalien etenemiseen ympäri maata.


title: BBC Cymru Wales

text: Vuonna 1966 BBC Cymru Walesin uusi pääkonttori Broadcasting House avattiin pohjoisessa Cardiffissa. Uudet toimitilat mahdollistivat myös väritelevisiotoiminnan, ja ensimmäinen värilähetys pääsi eetteriin neljä vuotta myöhemmin. Aina 1980-luvun alkuun asti BBC:n kanavilla lähetettiin tietty määrä kymrinkielisiä ohjelmia, kuten uutislähetys "Heddiw" ja saippuasarja "Pobol y Cwm". Useiden kymrinkielisten aktivistien mielestä tämä ohjelmatarjonta (edes yhdistettynä kaupallisen ITV-toimija HTV Cymrun tarjontaan) ei palvellut äidinkielenään kymriä puhuvia ihmisiä tarpeeksi hyvin. Pääasiassa Plaid Cymru -puolueen riveissä toimineet aktivistit painostivatkin poliitikkoja ja viestintäyhtiöitä laajentamaan kymrinkielistä tarjontaansa terroritekojen uhalla. Tämä johti vuonna 1982 S4C-kanavan perustamiseen, jonne kaikki BBC:n ja HTV:n kymrinkieliset ohjelmat siirtyivät kahdesta syystä: tarjoamalla ohjelmia S4C:lle kanavien oli helpompaa täyttää julkisen palvelun velvoitteet kymriksi syrjimättä englanninkielisiä katsojia, ja samalla katsojien oli helpompaa löytää kymrinkieliset ohjelmat yhdeltä kanavalta.


title: BBC Cymru Wales

text: Digitaalisen television tehdessä läpimurtoa 1990-luvun lopulla BBC Cymru Wales laajensi palveluitaan uusille mediamuodoille: ensin vuonna 1997 internetin BBC Online -portaaliin, ja sen jälkeen vuonna 1998 digitaaliseen televisioverkkoon. Digiverkossa BBC Cymru Wales sai enemmän lähetysaikaa uudelta BBC Choice -kanavalta, jonka ohjelmat Walesissa poikkesivat rajusti muualla Britanniassa nähdyistä ohjelmista. Lisäksi BBC One- ja BBC Two -kanavien digitaaliset ohjelmistot poikkesivat tiettyinä aikoina analogisista versioista – BBC Two -kanavalla ohjelmatarjonta oli jo niin poikkeavaa, että yhtiön johto koki uuden brändin olevan tarpeen. Syksyllä 2001 digiverkon BBC Twon korvasi "BBC 2W", joka näytti parhaaseen katseluaikaan vaihtoehtoista ohjelmistoa, kuten urheilua, dokumentteja, komediaa ja alkuperäistä walesilaista draamaa. Tämä järjestely jatkui aina talvella 2009 tapahtuneeseen digisiirtymään saakka.


title: BBC Cymru Wales

text: Viimeisen vuosikymmenen aikana BBC Cymru Walesin sarjatuotanto on laajentunut todella rajusti, ja sen takia ympäri Walesia on avattu uusia studiokeskuksia, jotka mahdollistavat useiden sarjojen tuottamisen yhtaikaisesti. Esimerkkejä BBC Cymru Walesin tuottamista sarjoista ovat "Merlin", "Doctor Who", "Torchwood", "Uusi Sherlock", "Holby Cityn sairaala", "Gavin ja Stacey" sekä "Sairaalaelämää".


title: BBC Cymru Wales

text: BBC Cymru Wales operoi kahta televisiokanavaa, "BBC One Walesia" ja "BBC Two Walesia", jotka voivat irtaantua valtakunnallisesta lähetyksestä milloin tahansa lähettääkseen paikallista sisältöä Walesista. Nämä kanavat lähettävät monenlaisia itse tuotettuja ohjelmia, esimerkkinä uutislähetys "BBC Wales Today", joka toimitetaan useita kertoja päivässä.


title: BBC Cymru Wales

text: Näiden kahden kanavan lisäksi yhtiö omistaa 94 prosenttia kymrinkielisestä S4C-kanavasta, jolle se toimittaa ohjelmia ilman korvausta täyttääkseen julkisen palvelun velvoitteensa. BBC tuottaa kanavalle muun muassa uutisohjelman "Newyddion", yhtiön pisimpään tuotetun saippuasarjan "Pobol y Cwm" ja erilaisia urheiluohjelmia. Vuoteen 2010 saakka se myös tuotti poliittisia ajankohtaisohjelmia "S4C2"-kanavalle, joka oli walesilainen vastine BBC Parliamentille. BBC:llä on Skotlannissa samantyylinen gaelinkielinen kanava "BBC Alba," ja viime vuosina on suunniteltu S4C:n uudelleennimeämistä "BBC Cymruksi" BBC:n brändin yhtenäistämiseksi.


title: BBC Cymru Wales

text: Aikoinaan BBC Cymru Wales tuotti paljon paikallisia ohjelmia myös digitaalisille kanaville, kuten BBC Choicelle ja BBC 2W:lle. Näitä olivat muun muassa uutislähetykset, ajankohtaismakasiinit, varta vasten digikanavia varten tilatut sarjat, urheilu-uutislähetykset, lisälähetykset rugbysta ja jalkapallosta sekä "Newsnight"-ohjelman paikallinen versio "Wales at Eleven". Royal Television Society onkin palkinnut BBC Cymru Walesin useaan otteeseen kattavasta uutistarjonnastaan sekä kriitikoiden arvostamista sarjoistaan.


title: BBC Cymru Wales

text: Yhtiö operoi myös kahta radiokanavaa: englanninkielistä BBC Radio Walesia ja kymrinkielistä BBC Radio Cymrua. Radio Wales lähettää alueellista sisältöä aamukuudesta yökahteen vuoden jokaisena päivänä, ja yöaikaan kanavan taajuuksilla kuuluu BBC World Servicen lähetys. Radio Cymru lähettää aamuviidestä yöyhteen, mutta sen ohjelmat vaihtelevat laajsti ja edustavat useita erilaisia lajityyppejä, mikä tekee Radio Cymrusta kymrinkielisen yleispalvelukanavan. Ilta-aikaan kanavalla soi Bangorista lähetettävä nuorten ohjelmablokki "C2", joka on kymrinkielinen vastine BBC Radio 1:lle. Öisin kanavalla kuuluu BBC Radio 5 Liven englanninkielinen "Up All Night -"lähetys.


title: BBC Cymru Wales

text: Aikoinaan Radio Walesin taajuus jaettiin edelleen kuuteen paikalliseen taajuuteen, joiden lähetyskeskukset sijaitsivat Koillis-Walesin Wrexhamissa, Moldissa ja Connah's Quayssa sekä Kaakkois-Walesin Merthyrissä, Rhonddassa ja Cwmbranissa. Muualla maassa kuultiin edelleen kansallista Radio Walesin lähetystä. Paikalliset taajuudet lakkautettiin loppuvuodesta 1993, jolloin yhteinen Radio Wales tuli kuultavaksi koko maassa. Vaikka paikalliset taajuudet lakkautettiin, kahdeksassa kaupungissa ympäri Walesiä tuotetaan silti tunnittaisia uutisvälähdyksiä ja paikallisten urheilujoukkueiden otteluselostuksia.


title: BBC Cymru Wales

text: BBC Cymru Walesilla on omat verkkoportaalit sekä englanniksi että kymriksi, joihin tuotetaan uutis-, urheilu- ja viihdesisältöjä. Portaalin kautta on myös mahdollista oppia kymriä muun muassa käymällä läpi verkkokursseja sekä kääntämällä päälle BBC Vocab -toiminnon, joka kääntää kymrinkielisen tekstin englanniksi. Nämä sisällöt ovat saatavilla myös digitelevision red button -palvelussa.


title: BBC Cymru Wales

text: Walesin kansallinen sinfoniaorkesteri ("BBC National Orchestra of Wales", "Cerddorfa Genedlaethol Gymreig y BBC", lyhennetään "BBC NOW") on yksi BBC:n viidestä orkesterista, Walesin kansallisorkesteri sekä maan ainoa täysammatillinen orkesteri. Se on yhtaikaa maan virallinen kansallisorkesteri sekä lähetystoimijan orkesteri, ja sen konsertteja kuullaan kansallisten kanavien lisäksi myös valtakunnallisella BBC Radio 3 -kanavalla. Orkesterin kotipaikka on Cardiffissa sijaitseva Hoddinott Hall, joka on nimetty yhden Walesin tunnetuimmista muusikoista, säveltäjä Alun Hoddinottin, mukaan. NOW:n tämänhetkinen ylikapellimestari on tanskalainen Thomas Søndergård, joka ei ennen pestiään ollut toiminut kertaakaan kapellimestarina. Orkesteri on tunnettu monen BBC Cymru Walesin tuottaman televisiosarjan taustamusiikin levyttämisestä sekä vuosittaisista esiintymisistään Proms-festivaalilla Lontoon Royal Albert Hallissa. Kriitikoiden huomiota on kerännyt erityisesti NOW:n uutta "Doctor Who" -sarjaa varten levyttämä taustamusiikki, jonka on säveltänyt englantilainen Murray Gold ja jota orkesteri on myös esittänyt useana vuonna erillisissä "Doctor Who at The Proms" -konserteissa ja ympäri Yhdistynyttä kuningaskuntaa kiertävällä "Doctor Who Live -"kiertueella.


title: BBC Cymru Wales

text: BBC Cymru Walesin pääkonttori "Broadcasting House" sijaitsee pohjoisessa Cardiffissa, Llandaffin kaupunginosassa. Sen rakentaminen aloitettiin vuonna 1963, ja ensimmäiset toimijat astuivat sisään vuonna 1966. Virallisesti toimitalo avattiin kuitenkin vasta 1. maaliskuuta 1967. Uuden, lähetystoimijan tarpeita varten räätälöidyn pääkonttorin rakentaminen oli tarpeen, sillä BBC:n toiminnot Walesissa laajentuivat koko ajan ja televisiolähetykset alkoivat maassa vasta kaksi vuotta ennen rakennuksen valmistumista, vaikka puitteet siihen eivät olleet läheskään valmiit. Broadcasting Housessa oli alkuvaiheessa studiotilat uutislähetyksiä, draamatuotantoja sekä NOW:ia varten. Jälkimmäisenä mainittu toimija muutti vuonna 2009 vastavalmistuneeseen Hoddinott Halliin, jolloin siltä jääneet tilat jäivät tyhjiksi.


title: BBC Cymru Wales

text: Ennen Broadcasting Housen valmistumista BBC:n Walesin-toimintojen pääkonttorina toimi vanha siunauskappeli Newportin Broadwaylla, ja toinen studiotila sijaitsi Cardiffin keskustan parakeissa lähellä Taff-jokea. Jälkimmäisissä studioissa tehtiin draama- ja viihdeohjelmia vuosikymmenten ajan, vaikka tilat eivät ilmiselvästi olleet tarkoitukseen sopivat. Tiloissa oli vain kaksi studiota, eikä parakeissa ollut laitteistoa, jolla filmiä olisi pystytty lähettämään eetteriin. Tämän takia kaikki lähetykset piti välittää lähettimelle kuvaputkilaitteiston avulla joko Bristolista tai Lontoosta. Wales Todayn filmimateriaalin käsittelyn hoiti cardiffilainen yksityisfirma siihen saakka, kunnes BBC sai asianmukaiset laitteistot Cardiffiin. Vaikea tilanne vauhditti uuden pääkonttorin suunnittelemista entisestään.


title: BBC Cymru Wales

text: BBC Cymru Wales on tehnyt suuria investointeja uusiin studioihin Cardiffiin siirrettyjen uusien tuotantojen takia. Broadcasting Housen draamastudion on varannut saippuasarja "Pobol y Cwm'n" kuvausryhmä, ja tuotantojen laajetessa BBC päätti perustaa uuden studioyksikkö "Upper Boat Studiosin" Pontypriddin kaupunkiin. Siellä kuvattiin pääasiassa "Doctor Whota" ja sen spin-off-sarjaa, "Torchwoodia". Vaikka uudet studiot olivat juuri valmistuneet, niistä tuli nopeasti liian pieniä uusille tuotannoille, jotka siirrettiin Walesiin muualta Britanniasta. Tämän takia BBC rakennutti uuden studioyksikön, "Roath Lockin", Cardiffiin vuonna 2010, ja sen valmistuessa talvella 2011 kaikki BBC Cymru Walesin draamatuotannot siirrettiin vähitellen Upper Boatista Roath Lockiin.


title: BBC Cymru Wales

text: Näiden tilojen ohella BBC Cymru Walesilla on paikallistoimituksia Aberystwythissa, Bangorissa, Carmarthenissa, Newtownissa, Penrhyndeudraethissa ja Wrexhamissa. Näissä tiloissa tuotetaan Radio Walesin ja Radio Cymrun paikallisuutislähetyksiä.


title: BBC Cymru Wales

text: BBC Cymru Wales tuottaa ohjelmistoa näytettäväksi myös muualle Britanniaan. Yhtiön tuotannot ovat olleet maailmanlaajuisestikin suosittuja. Alla on esimerkkejä yhtiön tuottamista ja tilaamista menestyneistä sarjoista.


title: Eläinlääkintäkoulu

text: Eläinlääkintäkoulu (lyh. ElLääkK tai EllääkK) oli vuosina 1967–1994 toiminut Puolustusvoimien joukko-osasto ja sotilasopetuslaitos.


title: Eläinlääkintäkoulu

text: Se perustettiin vuonna 1934 nimellä "Hevoshuoltokoulu (HevHK)", Eläinlääkintäkouluksi nimi vaihtui 1967 oltuaan sitä ennen Huoltokoulu 1 (HK 1). Osasto toimi aluksi Ypäjällä ja vuodesta 1955 lähtien Kankaanpäässä Niinisalon varuskunnassa.


title: Eläinlääkintäkoulu

text: Hevoshuoltokoulun tehtävänä oli kouluttaa hevosmiehiä sekä hevosia, joita käytettiin muun muassa huoltokomppanioissa sekä tykkien vetämiseen. Puolustusvoimien siirryttyä lopullisesti moottorikäyttöiseen kalustoon 1960-luvun aikana, käytettiin hevosia enää paraateissa sekä erilaisissa näytöksissä. Lisäksi ne olivat mukana elokuvateollisuuden palveluksessa.


title: Eläinlääkintäkoulu

text: Eläinlääkintäkoululla oli myös omaa hevosjalostusta ja -kasvatusta sekä ravihevosia, jotka kilpailivat Puolustusvoimien nimissä aina 1990-luvun alkupuolelle saakka. Eläinlääkintäkoulun kasvattamat hevoset tunnisti niiden "S.A."-alkuisesta nimestä.


title: Eläinlääkintäkoulu

text: Hevosten lisäksi Eläinlääkintäkoulussa koulutettiin Puolustusvoimien koiria erilaisiin tehtäviin. Joukko-osastossa palvelleilla varusmiehillä oli mahdollisuus peruskoulutuskauden jälkeen ottaa mukaan koulutukseen myös oma koiransa.


title: Eläinlääkintäkoulu

text: Hevoshuoltokoulun aikaisia viimeisiä koulunjohtajia olivat majuri Mauno Sirama ja majuri Kaarlo Vainio.


title: Eläinlääkintäkoulu

text: Kouluun kuului myös oma eläinklinikka ja Eläinlääkintävarikko.


title: Eläinlääkintäkoulu

text: Eläinlääkintäkoulun aselajiväri oli rakuunajoukkojen tavoin keltainen.


title: Eläinlääkintäkoulu

text: Eläinlääkintäkoulun historia alkaa vuodesta 1928, jolloin hallitus asetti komitean pohtimaan Suomen hevosjalostuksen keskittämistä. Helmikuussa 1931 vahvistettiin laki hevossiittolan ja -koulun perustamisesta, sekä armeijan ratsukoulun ja hevosvarikon siirtämisestä Lappeenrannasta Ypäjälle Kartanonkylän kartanoon. "Puolustuslaitoksen Ratsukoulu" aloitti toimintansa syyskuussa 1933 ja Hevoshuoltokoulu vuotta myöhemmin. Yhteensä Lappeenrannasta muutti Ypäjälle yli 150 hevosta, 3 upseeria, 26 aliupseeria sekä 80 henkeä miehistöä.


title: Eläinlääkintäkoulu

text: Sodan jälkeen Hevoshuoltokoulun yhteyteen siirrettiin myös Puolustusvoimien koiratarhat sekä "Sotakoirakoulu". Niinisaloon joukko-osasto muutti 1955. Se toimi Hevoshuoltokoulun nimellä vuoden 1966 loppuun saakka, jonka jälkeen nimi vaihtui Eläinlääkintäkouluksi.


title: Eläinlääkintäkoulu

text: Itsenäisenä joukko-osastona Eläinlääkintäkoulu toimi aina vuoteen 1987, jolloin se liitettiin osaksi Satakunnan Tykistörykmenttiä yhdessä Tykistökoulun ja Mittauspatteriston kanssa.


title: Eläinlääkintäkoulu

text: Eläinlääkintäkoulu lakkautettiin vuonna 1994. Sen hevoset myytiin huutokaupalla elokuussa 1993. Ne olivat myös viimeiset Suomen Puolustusvoimien hevoset. Osa niistä siirtyi ennen huutokauppaa Niinisalon Ratsastajien omistukseen hevosvetoisen tykistön perinnejaoksen käyttöön. Yhdistys vuokrasi myös Niinisalon hevostallit.


title: Eläinlääkintäkoulu

text: Sotakoirien koulutus jatkuu Niinisalossa edelleen Tykistöprikaatin alaisuudessa.


title: Filippiinienjalokotka

text: Filippiinienjalokotka ("Nisaetus philippensis") on haukkojen heimoon kuuluva lintu. Se on kotoperäinen Filippiineillä


title: Filippiinienjalokotka

text: Populaation vahvinta aluetta ovat Luzon ja Mindanao, joissa sitä on 200–220 ja 320–340 paria. Kokonaispopulaatio on siten arvion mukaan 1 000–2 499 yksilöä. Sen elinpiiriä ovat lähinnä subtrooppiset ja trooppiset alavat metsät mutta myös vuorten rinteet alle 1 000 metrin korkeudessa.


title: Filippiinienjalokotka

text: Sen koko on 65–70 cm, ja se on siten keskikokoinen kotka. Sillä on pitkähkö musta töyhtö. Kruunu ja naama ovat punaruskeat tummemmin juovin. Sen yläpuoli on tummanruskea. Pyrstössä on 4–5 tummempaa juovaa. Kurkku on valkoinen ja sitä reunustavat tummat posket. Keskellä on musta juova. Alapuoli on punaruskea mustin viiruin. Sillä on ohutjuovaiset mustavalkoiset housut. Iiris on vaalea. Lennossa siivet näyttäytyvät pyöreinä ja leveinä, lentosulat raidallisina. Nuoren linnun pää ja alapuoli ovat valkoiset, yläpuolen reunaosat ovat vaaleammat. Aikuisen höyhenpeitteen se saa yli neljävuotiaana.


title: Aizunkoira

text: Aizunkoira on sukupuuttoon kuollut japanilainen koirarotu, joka oli kotoisin Aizun alueelta Fukushiman prefektuurista.


title: Aizunkoira

text: Tyypillisenä japanilaisena pystykorvana rodulla ei ollut juuri erityispiirteitä, jotka olisivat erottaneet sen muista lähialueen roduista. Se oli keskikokoinen, vahvaluustoinen, vankkarakenteinen, lihaksikas ja voimakas. Raajat olivat pitkät ja kuono suippo. Korvat olivat pystyt ja häntä selän päälle kiertynyt. Karvapeite oli lyhyt ja jäykkä eikä väritys ollut tarkkaan määritelty, mutta jotkut yksilöt olivat laikukkaita valkoisella pohjavärillä.


title: Aizunkoira

text: Aizunkoira oli rohkea, uskollinen ja voimakas. Se oli kuuliainen isäntäänsä kohtaan, mutta aggressiivinen kaikkia muita kädenmitan päässä olleita ihmisiä kohtaan. Vain sen omistaja pystyi pitämään sen kurinalaisena. Se osasi kuitenkin arvioida hyvin eri tilanteet ja milloin sen tuli puolustaa omistajaansa.


title: Aizunkoira

text: Aizunkoira oli hyvin vanha metsästyskoira. Paljon muuta sen alkuperästä ei tiedetä, mutta Iwaten prefektuurin iwatenkoira, Miyagin prefektuurin sendainkoira ja Yamagatan prefektuurin takayasunkoira lienevät sukua sille.


title: Aizunkoira

text: Rotua käytettiin ensisijaisesti pesukarhun, karhun ja villisian metsästykseen, joita se jäljesti ryhmässä. Se oli kuitenkin myös Aizun alueen metsästäjien, maanviljelijöiden ja samuraiden vahti- ja lemmikkikoira. 1920-40-luvulla ("showa"-kauden alussa) se alkoi saavuttaa suosiota myös kotiseutunsa ulkopuolella. Suosio kuitenkin johti osaltaan myös sen sukupuuttoon, koska moni alkoi kasvattaa sitä haluten hyötyä sen suosiosta, mutta ei välittänyt ostaa jalostuskoiriaan kovalla hinnalla Aizun keskustasta. Säästääkseen menoissa he eivät välittäneet panostaa jalostusmateriaalin hyvään laatuun tai sukutauluihin.


title: Aizunkoira

text: Puhdasrotuisia aizunkoiria ei tiettävästi ole enää nykyisin olemassa, ja harvat mahdolliset jäljellä olevat yksilöt ovat suurella todennäköisyydellä sekoittuneet muihin japanilaisiin rotuihin, koska Aizun alueella suosituimmat metsästyskoirat ovat nykyisin kishu, hokkaido ja kainkoira.


title: Aizunkoira

text: Somankoira, joka oli todennäköisesti aizunkoiran paikallismuunnos, oli kotoisin Soman alueelta Fukushiman prefektuurista. Toisinaan sitä pidetään erillisenä rotuna, mutta se oli joka tapauksessa hyvin samankaltainen aizunkoiran kanssa, ja näillä kahdella oli mahdollisesti sama alkuperä. Somankoirasta tiedetään vain sitä käytetyn metsästykseen, vartiointiin ja tuholaiseläinten pyydystämiseen. Se kuoli sukupuuttoon jo ennen aizunkoiraa.


title: Aizunkoira

text: Aizunkoira on ollut mallina niin sanotulle "paperimassa-aizunkoiralle", joka edustaa perinteistä aizulaista käsityötä. Sillä on japanilaiselle metsästyskoiralle tyypilliset haja-asentoon sijoittuneet raajat ja lihaksikas runko.


title: Awankoira

text: Awankoira on sukupuuttoon kuollut japanilainen koirarotu, joka jalostettiin etupäässä Awan kaupungissa Tokushiman prefektuurissa Shikokun saarella. Se sekoittui meiji-kaudella (1868-1912) muihin rotuihin eikä puhdasrotuisia jäänyt enää jäljelle.


title: Awankoira

text: Rotu oli keskikokoinen, lihaksikas, pystykorvainen ja kippurahäntäinen. Uroksen säkäkorkeus oli 49-55 cm ja nartun 47-51 cm. Karvapeite oli jäykkää, väriltään seesami, punainen, tummanruskea tai harmaa.


title: Awankoira

text: Awankoira oli rauhallinen ja toisin kuin moni muu japanilainen rotu, tuli hyvin toimeen vieraidenkin ihmisten kanssa. Sillä oli kuitenkin taipumus haukkua tavatessa näitä ensi kertaa. Sitä käytettiin metsästyskoirana.


title: Iwatenkoira

text: Iwatenkoira on uhanalainen japanilainen koirarotu, jota käytettiin alun perin metsästykseen Iwaten ja Akitan vuoristoissa.


title: Iwatenkoira

text: Yhteen aikaan rotua pidettiin akitan keskikokoisena muunnoksena, vaikka akita oli siihen aikaan jo huomattavasti kookkaampi. Metsästäjien vähetessä myös koirien määrä laski, ja vähitellen rotu kuoli lähes sukupuuttoon. Nykyisin puhdasrotuisia yksilöitä on jäljellä niin vähän, että se tulee todennäköisesti katoamaan kokonaan.


title: Mainonnan monitaho

text: Mainonnan monitaho on MAT-Säätiön jakama markkinointialan tunnustuspalkinto. Se jaetaan henkilölle, joka toimii esimerkillisesti ja menestyksellisesti markkinointiviestinnän alan kehityksen eteen. Palkinnon saaminen edellyttää palkittavalta henkilöltä esimerkillistä ja menestyksellistä toimintaa aikaisempina vuosina tai erityisen ratkaisevaa toimintaa valintaa edeltäneenä vuonna markkinointiviestintäalan keinojen edistämiseksi. Henkilö voi tulla monilta eri alueilta ja aiempina vuosina onkin palkittu sekä mainonnan suunnittelijoita, mainostoimistojohtajia, mediajohtajia, markkinoijia että koulutuksen edustajia.


title: Mainonnan monitaho

text: Ensimmäisen kerran Mainonnan monitaho -tunnustus jaettiin vuonna 1967.


title: Mainonnan monitaho

text: Mainonnan Monitaho -tunnustuksen jakaa MAT-säätiö. Vuonna 2007 perustettu MAT-säätiö seuraa MAT ry:tä, entistä Mainoshoitajain yhdistystä. MAT-säätiö edistää markkinointiviestintäalan kehitystä ja koulutusta. Säätiö myöntää avustuksia näihin tarkoituksiin, rahoittaa erilaisia alan toimintoja ja projekteja ja tekee tiedotustoimintaa.


title: TV Crimes

text: ”TV Crimes” on Black Sabbath -yhtyeen kappale ja singlejulkaisu vuodelta 1992. Se on otettu "Dehumanizer"-albumilta. Albumilla yhtyeen vuosien 1980–1982 kokoonpano, laulaja Ronnie James Dio, kitaristi Tony Iommi, basisti Geezer Butler, rumpali Vinny Appice sekä kosketinsoittaja Geoff Nicholls, palasi takaisin yhteen.


title: TV Crimes

text: Kappale on musiikillisesti nopeatempoinen, kulkien thrash metal -vaikutteisen rumpukompin ja raskaan riffin myötä. Soolo-osa muistuttaa hieman vuoden 1980 ”Neon Knights” -kappaletta, joka omaa hyvin samantyylisen väliosion. Sanoitus kertoo rahanahneesta tv-evankelismista. Kappaleesta kuvattiin myös promovideo, jossa yhtye nähdään soittamassa moneen paikkaan siirtyvässä varastetussa televisiossa.


title: TV Crimes

text:
Kappale menestyi kohtalaisesti nousten Britannian listalla sijalle 33. Singlen b-puolet ja muut kappaleet vaihtelevat painoksesta riippuen.
CDEIRSS 178, UKCDEIRS 178, UKI.R.S. 8 80130-2, HollantiReprise PRO-CD-5499, USA


title: Hoikkakeltto

text: Hoikkakeltto ("Crepis capillaris") on yksivuotinen asterikasvi, jota esiintyy Euroopassa. Se on tavallisesti monivartinen, tyvestä alkaen haarova ja 30–50 senttimetriä korkeaksi kasvava. Lehtilavat ovat kapeahkoja ja niiden laidat nirhaisia tai parijakoisia. Mykeröt ovat yhdestä senttimetristä puoleentoista leveitä ja niiden perä kokonaan hoikka eikä paksuneva. Teriö on keltainen mutta usein punertava.


title: Huipavatukka

text: Huipavatukka ("Rubus lagerbergii") on vatukoiden suvun ("Rubus") "Corylifolii"-sektioon kuuluva laji, jota esiintyy Euroopassa. Se on monivuotinen pensas, jonka varren piikit ovat tukevia, melko suoria ja keltaisia tai punaisia. Lehdissä on kolmesta viiteen sormilehdykkää, joista sivulla sijaitsevat ovat hyvin lyhytperäisiä, ja kärkilehdykkä on lyhytperäinen ja suippokärkinen. Lehdykät ovat sahalaitasia ja molemmin puolin karvaisia. Kukinto on vähäkukkainen ja teriöt valkoisia. Kukintorangan alaosa on harvakarvainen, yläosa nystyinen. Marjat ovat karvaisia.


title: Călărași

text: Călărași tarkoittaa seuraavia asioita:


title: Savonlinnan Pikkukirkko

text: Savonlinnan Pikkukirkko on Savonlinnan keskustassa sijaitseva kirkko, joka rakennettiin vuonna 1846 ortodoksiseksi kirkoksi, myytiin vuonna 1938 luterilaiselle seurakunnalle ja toimii vuodesta 2017 lähtien jälleen ortodoksisena kirkkona.


title: Savonlinnan Pikkukirkko

text: Puurakenteisen Pikkukirkon rakennutti vuonna 1846 Savonlinnan ortodoksinen seurakunta. Kirkon suunnitteli ranskalainen arkkitehti Louis Visconti ja kirkko vihittiin vuonna 1846 Pyhien Profeettojen Sakariaan ja Elisabetin kirkoksi. Vuonna 1938 Kuopion ortodoksinen seurakunta myi kirkon ja sen ympärillä olevan tontin Savonlinnan evankelisluterilaiselle seurakunnalle. Savonlinnan kaupunkiseurakunta käytti pikkukirkkoa pääkirkkonaan koko 1940-luvun, kun Savonlinnan tuomiokirkko raunioitui pommituksessa. Pikkukirkossa ovat vuonna 1946 valmistuneet taiteilija Eino Rappin lasimaalaukset kuori-ikkunoissa. Pikkukirkko on peruskorjattu vuosina 1984–1985, jolloin kirkkoon tuli myös ensimmäiset urut. Alkuperäinen ortodoksikirkon alttarin paikka on merkitty kirkon lattiaan messinkilaatalla. Kirkko sai käyttöönsä ensimmäisen alttaritaulun vuonna 2000, tätä ennen alttaritaulun paikalla oli risti. Pikkukirkon alttaritaulu on ikonina pidetty 1600-luvulta peräisin oleva jouluaiheinen maalaus, joka kuvaa Kristuksen syntymää. Alttaritaulu on Suomen ortodoksikirkon omistama. Kirkkoa käytetään seurakunnan viikoittaiseen pienimuotoiseen toimintaan ja se on myös suosittu vihki- ja kastekirkko.


title: Savonlinnan Pikkukirkko

text: Savonlinna–Säämingin evankelisluterilainen seurakunta ilmoitti 2012 vuoden alussa päätöksestä myydä Pikkukirkko takaisin Suomen ortodoksiselle kirkolle. Savonlinna–Säämingin seurakunta haluaa luopua Pikkukirkosta, koska seurakunta haluaa tasapainottaa talouttaan ja seurakunnan kaste- ja vihkitoimitukset voidaan keskittää pidettäviksi Savonlinnan tuomiokirkossa. Varkauden ortodoksinen seurakunta oli jo vuonna 1953 kiinnostunut ostamaan Pikkukirkon, mutta Savonlinnan kaupunkiseurakunta ei halunnut kirkkoa myydä. Joulukuussa 2012 seurakunnan kirkkovaltuusto päätti myydä Pikkukirkon 200 000 eurolla Savonlinnan Pikkukirkko -kulttuuriyhdistys ry:lle, joka perustettiin syyskuussa Suomen ortodoksisen kirkon arkkipiispa Leon johdolla. Arkkipiispa Leo allekirjoitti kauppakirjan 8. toukokuuta 2017, jolloin kirkko siirtyi virallisesti kulttuuriyhdistykselle.


title: Heptamykhos

text: Heptamykhos (, ”Seitsemän kammiota”) tai Pentemykhos (, ”Viisi kammiota”) oli Ferekydeen kirjoittama filosofis-uskonnollinen teos. Se ei ole säilynyt nykyaikaan, mutta siitä tunnetaan myöhempien kirjailijoiden teoksissa säilyneitä katkelmia.


title: Heptamykhos

text: Ferekydeen teos oli yksi kreikkalaisen kirjallisuuden ja siten länsimaisen kirjallisuuden ensimmäisiä proosamuotoisia teoksia. Teos tunnetaan kahdella nimellä: nimellä "Heptamykhos" siihen viittaa Kallimakhos, nimellä "Pentemykhos" puolestaan Damaskios. Nimen "mykhos" voi viitata 'syvennykseen', 'kammioon' tai 'pyhättöön'. Tutkijoiden parissa ei ole yksimielisyyttä siitä, kumpi näistä kahdesta oli teoksen oikea nimi: yleisesti käytetty Geoffrey Kirkin, J. E. Ravenin ja Malcolm Schofieldin teos "Presocratic philosophers" käyttää teoksesta nimeä "Heptamykhos", kun taas ainoan nykyaikaisen pelkästään Ferekydestä käsittelevän teoksen kirjoittaja Hermann S. Schibli katsoo, että teoksen oikea nimi oli "Pentemykhos".


title: Heptamykhos

text: Teoksessa Ferekydes esitti filosofiansa myyttisten kuvausten kautta. Teos käsittelee muun muassa kaikkeuden luomista ja kreikkalaisen mytologian jumalien välisiä taisteluja. Se edustaa näin jossain määrin samanlaista perinnettä kuin Hesiodoksen runoelma "Jumalten synty" ("Theogonia"), mutta eroaa siitä kuitenkin monin tavoin ja saattaa perustua itämaisiin vaikutteisiin. Myös Ferekydeen teoksesta on joskus käytetty nimeä "Theogonia" tai "Theokrasia" ("Jumalsekoitus").


title: H. Clark Barrett

text: Harold Clark Barrett on yhdysvaltalainen antropologi, joka toimii apulaisprofessorina UCLA:ssa. Barrett on tehnyt kenttätöitä Ecuadorissa tutkien mm. Shuar-intiaanien ja yhdysvaltalaisten kulttuurin eroja. Tutkimuksissaan hän on muun muassa osoittanut että englantia osaamattomat Shuar-intiaanit osaavat erottaa yhdysvaltalaisten puheen äänitteistä puhuvatko nämä lapsille vai aikuisille. Tutkimuksen tarkoituksena oli selvittää perustuuko "lapsipuhe", eli aikuisten tapa puhua lapsille eri lailla kuin toisille aikuisille, kulttuurisidonnaisiin seikkoihin (kuten sanastoon) vai kenties yleisinhimillisiin piirteisiin kuten tiettyihin äänensävyihin.


title: Hiekkanen

text: Hiekkanen on suomalainen sukunimi, joka on muun muassa seuraavilla henkilöillä:


title: Viljo Tuomela

text: Matti Hyttinen, kirjailijanimi Viljo Tuomela (10. marraskuuta 1895 Juuka – 9. elokuuta 1977) oli suomalainen kotiseuturunoilija.


title: Viljo Tuomela

text: Tuomelan museona toimiva entinen kotimökki "Tuomelan Tupa" sijaitsee Juuan Ahmovaaran kylässä.


title: Viljo Tuomela

text: Matti Hyttinen oli kouluja käymätön ja ujo. Siksi hän käytti kymmeniä eri nimimerkkejä, joiden suojista hän julkaisi runoja, pakinoita ja suorasanaista tekstiä eri lehdissä. Jos samassa lehdessä oli useampi Matin runo, käytettiin eri nimimerkkejä.


title: Olympian kisojen voitot

text: Olympian kisojen voitot () oli Aristoteleen kirjoittama teos, joka kokosi nimensä mukaisesti luettelon Olympian kisojen voittajista. Se on eräs esimerkki Aristoteleen suorittamista historiallisista tutkimuksista.


title: Olympian kisojen voitot

text: Aristoteleen teos käsitti yhden kirjan. Se ei ole säilynyt nykyaikaan, mutta se tunnetaan muun muassa Diogenes Laertioksen maininnasta. Teos on mahdollisesti syntynyt yhteistyössä Aristoteleen ja hänen peripateettisen koulunsa oppilaiden kanssa, samoin kuin muut vastaavanlaiset Aristoteleen nimiin laitetut arkistomateriaalia kokoavat luettelot.


title: Olympian kisojen voitot

text: Aristoteleen luettelo käsitti Olympian kisojen historian alusta eli ensimmäisestä olympiadista (vuodesta 776 eaa.) aina olympiadiin 113 (vuoteen 328 eaa.) saakka. Se sisälsi olympiavoittajien tietojen lisäksi myös tietoja muun muassa siitä, kuinka kisaohjelmaa oli laajennettu, sekä kertomuksia tunnetuista urheilijoista.


title: Olympian kisojen voitot

text: Samannimisiä teoksia kokosivat myös muut historioitsijat, kuten Timaios Lokrilainen, Flegon Tralleislainen, Eratosthenes, Panodoros ja Longinos, ja muita Olympian kisojen voittajien luetteloita mm. Diodoros Siculus ja Dionysios Halikarnassoslainen. Viimeisiä luettelojen kokoajia oli 200-luvulla ateenalainen Filokhoros. Aristoteleen luettelo toimi lähteenä muille historioitsijoille, kuten Africanukselle ja Eusebiokselle. Olympiadit ja niiden luettelot toimivat yleiskreikkalaisen historiallisten tapahtumien kronologian perustana.


title: Olympian kisojen voitot

text: Aristoteleen tietämys Olympian voittajista tulee ilmi myös hänen filosofisista teoksistaan: hän mainitsee yhden voittajan teoksessaan "Nikomakhoksen etiikka". Olympian voittajien lisäksi Aristoteles kokosi myös Delfoin Python kisojen voittajien luettelon, "Python kisojen voitot" ("Pythionikai"). Lisäksi hän kokosi historiallisia tietoja myös useisiin muihin teoksiinsa.


title: Näytelmäluettelot

text: Näytelmäluettelot (, kirjaimellisesti ”Opetukset”) oli Aristoteleen kirjoittama teos, joka kokosi yhteen tietoja Ateenan näytelmäkilpailuiden voittajista. Teos ei ole ole säilynyt nykyaikaan, mutta se tunnetaan muiden kirjailijoiden maininnoista ja piirtokirjoituksista.


title: Näytelmäluettelot

text: Termi "didaskaliai" viittasi kreikassa yleisesti luetteloihin draamakilpailuissa esitetyistä näytelmistä, mukaan lukien tiedot näytelmien kirjoittajista, esitysvuosista ja menestyksestä. Tieto tämän nimisestä teoksesta Aristoteleen teosten joukossa on säilynyt Diogenes Laertioksella. Hesykhioksella teoksen nimi esiintyy muodossa "Peri didaskaliōn" ("Näytelmäluetteloista" tai ”Opetuksista”). Teos on eräs esimerkki Aristoteleen suorittamista historiallisista tutkimuksista.


title: Näytelmäluettelot

text: Aristoteleen teos on todennäköisesti kirjoitettu pian vuoden 335 eaa. jälkeen. Se perustui mitä ilmeisimmin ennen kaikkea Ateenan arkonttien arkistoissa säilytettyihin asiakirjoihin. Lisäksi aineistona on saatettu käyttää piirtokirjoituksia, suullista perimätietoa, näytelmien käsikirjoituksissa säilyneitä tietoja sekä paikallisia kronikoitsijoita.


title: Näytelmäluettelot

text: Aristoteleen teokseen tunnetaan viittauksia monilta oppineilta, jotka ovat käyttäneet lähteinään aleksandrialaisten filologien teoksia. Kallimakhos käytti Aristoteleen teosta muodostaessaan oman luettelonsa näytelmäkirjailijoista ja -näytelmistä ("Pinaks tōn didaskalōn"). Lisäksi teoksen tietoja on säilynyt piirtokirjoituksissa. Eräälle näistä on annettu Aristoteleen teoksen mukaan nimi "Didaskalia". Tämä piirtokirjoitus sijoitettiin noin vuonna 278 eaa. erääseen Ateenan Akropoliin eteläpuolella olleeseen rakennukseen. Se perustui alun perin Aristoteleen teokseen, mutta siinä ollutta luetteloa jatkettiin aina 100-luvulle eaa. saakka.


title: Näytelmäluettelot

text: Aristoteles kokosi tietoa näytelmäkilpailuiden voittajista myös teokseensa "Dionysia-juhlien voitot" ("Nikai Dionysiakai").


title: Näytelmäluettelot

text: Diogeneen mukaan teos käsitti yhden kirjan. Se sisälsi tiedot paitsi voittaneista näytelmäkirjailijoista ja näytelmistä, myös tärkeimmistä näyttelijöistä. Teoksen alussa on mahdollisesti ollut johdanto, joka on käsitellyt Ateenan näytelmäkilpailuiden historiaa ja kehitystä yleisesti.


title: Näytelmäluettelot

text: Teos sisälsi tietoja muun muassa näytelmätrilogioiden nimistä. Teos piti sisällään tiedot myös siitä, milloin näytelmän oli ohjannut joku muu kuin näytelmäkirjailija itse. Se yksilöi samannimiset näytelmäkirjailijat erottelemalla nämä ”vanhempiin” ja ”nuorempiin”. Joistakin henkilöistä on mainittu myös lisätietoja mm. näiden ikään ja ajoitukseen liittyen. Jotkut tutkijat ovat katsoneet, että teos olisi sisältänyt tiedot myös koregeista, mutta tämä ei välttämättä pidä paikkaansa.


title: Näytelmäluettelot

text: Aristoteleen luettelo on saattanut ulottua aivan draamakilpailuiden alkuun saakka tai ainakin noin vuoteen 500 eaa., jolta ajalta lähdeaineistoa on ollut saatavilla. Ei ole kuitenkaan mahdollista sanoa, ulottuiko se teoksen kirjoitusaikaan saakka vai päättyikö se jo aiemmin. Joka tapauksessa teos on todennäköisesti kattanut huomattavan osan 400- ja 300-lukujen eaa. teatterihistoriaa, ja se on mahdollisesti sisältänyt tietoja sadoista näytelmäkirjailijoista ja ehkä jopa yli 1 500 tragediasta ja lähes 1 000 komediasta.


title: Dionysia-juhlien voitot

text: Dionysia-juhlien voitot () oli Aristoteleen kirjoittama teos, joka kokosi yhteen tietoja Ateenan näytelmäkilpailuiden voittajista. Teos ei ole ole säilynyt nykyaikaan, mutta se tunnetaan paitsi muilta kirjailijoilta säilyneistä maininnoista myös piirtokirjoitusten kautta.


title: Dionysia-juhlien voitot

text: Hesykhioksella teoksen nimi esiintyy pidemmässä muodossa, "Kaupunki-Dionysian ja Lenaia-juhlan Dionysian voitot" (, "Nikai Dionysiakai astikai kai Lēnaikai"). Tästä nimestä voidaan päätellä, että teos on luetellut Ateenan näytelmäkilpailuiden voittajia sekä kaupunki-Dionysian juhlilla että Lenaia-juhlilla.


title: Dionysia-juhlien voitot

text: Aristoteles on kirjoittanut teoksen Ateenassa toisella jaksollaan, vuosien 334-323 välillä. Ateenasta on löydetty piirtokirjoitus, josta käytetään nimitystä "Fasti", joka liittyy sisällöltään Aristoteleen luetteloon. Jotkut tutkijat ovat katsoneet, että Aristoteleen teos olisi toiminut piirtokirjoituksen lähteenä, mutta tämä ei välttämättä pidä paikkaansa ajoituksellisista syistä.


title: Dionysia-juhlien voitot

text: Aristoteles kokosi tietoa näytelmäkilpailuiden voittajista myös teokseensa "Näytelmäluettelot" ("Didaskaliai"). "Dionysia-juhlien voitot" on saattanut olla tämän toisen luettelon eräänlainen lisäosa.


title: Lappi-Seppälä

text: Lappi-Seppälä on suomalainen sukunimi, joka on muun muassa seuraavilla henkilöillä:


title: Runkokynsikäs

text: Runkokynsikäs ("Hypsizygus ulmarius"), aiemmin myös runkovalmuska tai kantovalmuska luettu myös sukuihin "Pleurotus", (Osterivinokkaat) ja "Lyophyllum", (kynsikkäät), on Suomessakin luontaisesti esiintyvä syötävä helttasieni. Lajin taksonomia on aiheuttanut päänvaivaa. Itiöemät esiintyvät elävän lehtipuun rungossa yksittäin ja tuppaina. Laji aiheuttaa valkolahoa.


title: Runkokynsikäs

text: Kyseessä on helttasieni, jonka lakki on monesti hieman yksipuolinen, jopa yli 20 cm leveä. Keskiosassa on usein marmorimaista pintahalkeilua. Jalka saattaa olla mutkainen. Heltat ovat vaaleat, kolotyviset, valmuskamaiset. Sienen haju on lähinnä hapahko. Käyttöä ruoaksi rajoittaa sienen tapa esiintyä yksittäin tai pieninä kasvustoina.


title: Runkokynsikäs

text: Runkokynsikäs on lahottajasieni, ja se on suosittu laji sienten kotiviljelyssä. Sieni menestyy ja tuottaa satoa hyvin esimerkiksi ulkona hakkeesta valmistetussa sienipenkissä ja myös sisäkasvatuksessa.


title: Arto Rintala

text: Arto Rintala (s. 1977) on Turussa asuva suomentaja. Hän on opiskellut yleistä kirjallisuustiedettä ja kulttuurihistoriaa Turun yliopistossa sekä espanjalaista filologiaa Granadan yliopistossa.


title: Arto Rintala

text: Valmistuttuaan Turun yliopistosta 2007 hän on toiminut erityisesti vanhaan espanjankieliseen kirjallisuuteen erikoistuneena suomentajana. Rintala on kääntänyt muun muassa Cervantesin novellikokoelman "Opettavaisia kertomuksia" (Novelas ejemplares) ja farssikokoelman "Välinäytöksiä" (Ocho comedias y ocho entremeses nuevos, nunca representados) sekä 1500-luvun tuntemattoman kirjailijan pikareskiromaanin "Lazarillo de Tormes" (La vida de Lazarillo de Tormes y de sus fortunas y adversidades) .


title: Holmström

text: Holmström on muun muassa seuraavien henkilöiden sukunimi:


title: Laiho

text: Laiho-nimisiä henkilöitä:


title: Rintanen

text: Rintanen on suomalainen sukunimi, joka on muun muassa seuraavilla henkilöillä:


title: Tampereen Höyrypuuseppä

text: Tampereen Höyrypuuseppä Oy oli suomalainen Tampereella toiminut puusepäntuotteita valmistanut yritys, joka aikanaan oli alallaan yksi Suomen merkittävimpiä. Yritys valmisti huonekaluja ja rakennuspuusepän tuotteita, kuten ovia ja ikkunoita, sekä teki julkisten tilojen sisustuksia.


title: Tampereen Höyrypuuseppä

text: Yritys aloitti toimintansa nimellä "Tampereen Höyrypuuseppä Karl K. Tallqvist". Sen perustaja oli Karl Konstantin Tallqvist (k. 1903). Tallqvist oli kiinnostunut myös kulttuurista ja politiikasta: hän oli muun muassa Suomalaisen Kirjallisuuden Seuran jäsen ja Tampereen kaupunginvaltuutettu. Tallqvist oli perustamassa Tampereelle puuseppäin sairaus-, hautaus- ja eläkerahastoa, ja hän jakoi osan yrityksensä liikevoitosta työntekijöille. Tallqvist oli perustamassa myös Ryötön puuhiomoa sekä Tampereen kaakelitehdasta.


title: Tampereen Höyrypuuseppä

text: Tallqvistin puusepäntehdas oli 1900-luvun alussa Tampereen suurin ja sillä oli asiamiehiä suurimmissa Suomen kaupungeissa. Tehdas valmisti huonekaluja, muun muassa wieniläistuoleja ja -sohvia, ovia, ikkunoita ym. rakennuspuusepän töitä, sekä teki kokous-, kauppa- ja virastohuoneiden sisustuksia. Yritys valmisti muun muassa puukalusteet Tampereen tuomiokirkkoon.


title: Tampereen Höyrypuuseppä

text: Tallqvistin kuoltua vuonna 1903 tamperelainen nahkatehtailija J. N. Salminen hankki yhdessä liikekumppaniensa kanssa Tallqvistin tehtaan, joka jatkoi toimintaansa "Tampereen Höyrypuuseppä Oy" -nimisenä. Salminen oli tehtaan isännöitsijänä 1903-1916.


title: Tampereen Höyrypuuseppä

text: Vuonna 1924 perustettiin uusi yhtiö "Höyrypuuseppä Oy" jatkamaan Tallqvistin aloittaman yrityksen toimintaa. Yrityksellä oli tehdas Tampereen Santalahdessa. Höyrypuuseppä Oy:n palveluksessa oli vuonna 1928 noin 70 työntekijää ja 1930-luvulla noin 100 työntekijää. 1930-luvulla tehdas oli tekemässä muun muassa uuden Eduskuntatalon sisustustöitä.


title: Tampereen Höyrypuuseppä

text: Vuonna 1944 yhtiön omistajat perustivat toiminnan jatkajaksi "Visuvesi Oy":n. Santalahden tehdas lopetti toimintansa vuoden 1980 tienoilla ja tehdasrakennus purettiin 2001. Höyrypuuseppä Oy lakkautettiin yhtiönä 1995 ja vanerinvalmistajana toiminut Visuvesi Oy teki konkurssin 2011.


title: Hr. Ms. Tromp (1937)

text: Hr. Ms. Tromp oli Alankomaiden kuninkaallisen laivaston Tromp-luokan kevyt risteilijä.


title: Hr. Ms. Tromp (1937)

text: Alus tilattiin Nederlandsche Scheepsbouw Maatschappijilta Amsterdamista ja sen köli laskettiin 17. tammikuuta 1936. Alus laskettiin vesille 24. toukokuuta 1937 ja se valmistui 18. elokuuta 1938.


title: Hr. Ms. Tromp (1937)

text: Alus poistettiin palveluksesta 1955 ja se romutettiin 1969.


title: Hr. Ms. Jacob van Heemskerck (1939)

text: Hr. Ms. Jacob van Heemskerck oli Alankomaiden kuninkaallisen laivaston Tromp-luokan kevyt risteilijä.


title: Hr. Ms. Jacob van Heemskerck (1939)

text: Alus tilattiin Nederlandsche Scheepsbouw Maatschappijilta Amsterdamista. Sen köli laskettiin 31. lokakuuta 1938 ja alus laskettiin vesille 16. syyskuuta 1939. Alus valmistui 10. toukokuuta 1940.


title: Hr. Ms. Jacob van Heemskerck (1939)

text: Alus poistettiin palveluksesta 20. marraskuuta 1969 ja se myytiin romutettavaksi 23. kesäkuuta 1970.


title: Piikkinuoliaiset

text: Piikkinuoliaiset ("Cobitidae") on karppikaloihin kuuluva kalaheimo. Heimon lajeja tavataan makeista vesistä Euraasiasta ja Marokosta.


title: Piikkinuoliaiset

text: Piikkinuoliaisten heimoon luetaan 29 sukua ja noin 254 lajia. Se on jaettu kahteen alaheimoon, varsinaisiin piikkinuoliaisiin ("Cobitinae", 198 lajia) ja loistonuoliaisiin ("Botiinae", 56 lajia). Jälkimmäinen on kuitenkin uudistetussa luokituksessa erotettu omaksi heimokseen "Botiidae".


title: Piikkinuoliaiset

text: Ruumiinmuodoltaan piikkinuoliaiset ovat pitkulaisia, eräät jopa matomaisia, kaloja. Ne ovat pienehköjä ja suurimmat lajit saavuttavat noin 40 cm:n pituuden. Selkäeviä on yksi, rinta- ja vatsaevät ovat lähes samankokoiset ja peräevä sijaitsee lähellä pyrstöevää. Tyypillisiä piirteitä heimon lajeille ovat 3–6 paria viiksisäikeitä kuonossa ja silmän takana sijaitseva piikki, jonka kalat voivat kohottaa ja jäykistää. Piikkinuoliaiset ovat suomuttomia ja monilla heimon lajeilla on ruumiissaan tummia juovia.


title: Piikkinuoliaiset

text: Piikkinuoliaislajeja tavataa läpi Euroopan ja Aasian aina Kaakkois-Aasiaan asti. Eniten lajeja elää Etelä- ja Kaakkois-Aasiassa. Ne ovat makeiden vesien kaloja, joita tavataan järvistä, joista ja puroista. Piikkinuoliaiset elävät lähellä pohjaa. Niiden ravintoa ovat pienet selkärangattomat eläimet, kuten madot ja hyönteisten toukat, ja eräät lajit syövät myös levää. Piikkinuoliaisten kutuaika on keväällä huhti-toukokuussa.


title: Piikkinuoliaiset

text: Monia heimon lajeja pidetään akvaariokaloina. Suosittuja ovat muun muassa "Cobitis"-, "Botia"-, "Pangio"- ja "Misgurnus"-sukujen lajit.


title: Tutkielmia hysteriasta

text: Tutkielmia hysteriasta () on Josef Breuerin ja Sigmund Freudin kirjoittama teos vuodelta 1895. Kirjassa tarkastellaan hysterian teoriaa ja psykoterapiaa sekä esitetään viisi potilaskertomusta.


title: Tutkielmia hysteriasta

text: Breuer ja Freud tutustuivat Wienissä 1880-luvun alussa, ja Breuer kertoi Freudille potilaastaan Bertha Pappenheimista, joka sai kirjassa peitenimen "Anna O...". Breuer kehitti tapauksen pohjalta katharsis-menetelmää, jonka avulla potilaan oireita poistettiin antamalla tämän purkaa tukahtuneita tunne-elämyksiä. Freud kiinnostui tapauksesta jo tuolloin, mutta hän ryhtyi hoitamaan hysteriapotilaita vasta vuoden 1890 tietämillä.


title: Tutkielmia hysteriasta

text: Hoidettuaan lukuisia potilaita Breuer ja Freud ryhtyivät kokoamaan aineistoa kirjaksi. He julkaisivat aluksi "ennakkotiedonannon" (Hysteriailmiöiden psyykkisestä mekanismista) vuonna 1893, ja "Tutkielmia hysteriasta" ilmestyi toukokuussa 1895 ennakkotiedonanto ensimmäisenä lukunaan. Vain ennakkotiedonanto on Breuerin ja Freudin yhdessä kirjoittama; muut luvut ovat itsenäisesti laadittuja.


title: Tutkielmia hysteriasta

text: Kirjoittajat selostavat, kuinka he onnistuivat parantamaan potilaidensa hysteriaoireita: he palauttivat hypnoositilassa potilaan mieleen traumaattisen tapahtuman, josta oireet olivat alun perin johtuneet, ja kun potilas kuvaili tapahtuman yksityiskohtaisesti ja koki siihen liittyneet tunne-elämykset, jotka olivat aikoinaan tukahtuneet, oireet katosivat.


title: Tutkielmia hysteriasta

text: Kirjassa esitetään viisi tapauskertomusta:


title: Tutkielmia hysteriasta

text: Keskeisiin potilaisiin kuului myös Breuerin ja Freudin potilas "rouva Cäcilie M." eli paronitar Anna von Lieben (1847–1900), jonka potilaskertomukseen viitataan usein.


title: Tutkielmia hysteriasta

text: "Tutkielmia hysteriasta" kuuluu psykoanalyysin keskeisiin edeltäjiin, sillä kirjassa kehitellään teoriaa tiedostumattoman psyykkisen toiminnan vaikutuksista. Kirjan ilmestymisen aikoihin Breuerin ja Freudin yhteistyö päättyi ja Freud kehitti teoriaa ja hoitokäytäntöä itsenäisesti. Psykoanalyysi poikkeaa katharsis-terapiasta mm. seuraavien piirteiden osalta:


title: Sirkus palaa

text: Sirkus palaa on suomalaisen rap-artisti Asteen neljäs studioalbumi, joka julkaistiin 12. lokakuuta 2012 Monkey Recordsin kautta. Albumin ensimmäisellä singlellä ”Sekopää” vierailee Kuorosodassa Asteen kilpakumppanina ollut Pete Parkkonen. Kappaleesta ”Pumppaa” julkaistiin musiikkivideo.


Pohjolan ja Suomi-yhtiön lääketieteen palkinto on Suomen Lääketieteen Säätiön vuodesta 1981 alkaen jakama palkinto, joka myönnetään suomalaiselle lääkärille huomattavasta kansallisesta ja kansainvälisestä elämäntyöstä lääketieteen alalla. Palkinnon suuruus oli 50 000 markkaa vuoteen 2000, jonka jälkeen palkinto korotettiin 100 000 markkaan. Kun euro otettiin käteisvaluuttana käyttöön 2002, palkinto oli 17 000 euroa vuoteen 2006 saakka. Vuodesta 2007 palkinnon suuruus on ollut 20 000 euroa. Palkinto on jaettu vuosittain valtakunnallisten Lääkäripäivien aikana ja ensisijaisesti yhdelle henkilölle. Palkinnon saaja pitää samalla luennon.


title: Pohjolan ja Suomi-yhtiön lääketieteen palkinto

text: Palkinnon saajan valitsee erillinen valiokunta, johon kuuluvat sääntöjen mukaan puheenjohtajana Suomen Lääketieteen Säätiön hallituksen puheenjohtaja, Suomalaisen Lääkäriseuran Duodecimin puheenjohtaja, Finska Läkaresällskapetin puheenjohtaja, Suomen Lääkäriliiton puheenjohtaja sekä kaksi Pohjolan ja Suomi-yhtiön hallituksen nimeämää jäsentä.


text: Pohjola-yhtiöiden kantayhtiöt, Keskinäinen Henkivakuutusyhtiö Suomi-Salama ja Vakuutusosakeyhtiö Pohjola, täyttivät kumpikin 90 vuotta peräkkäisinä vuosina 1980 ja 1981. Yhtiöiden 90-vuotisen toiminnan juhlistamiseksi ja korostaakseen henkilövakuutustoiminnan ja käytännön lääketieteen välistä yhteyttä päättivät yhtiöiden hallitukset joulukuun 11. päivänä 1980 tehdä Suomen Lääketieteen Säätiölle lahjoituksen. Säätiöön perustettiin Pohjola-yhtiöiden rahasto, josta Pohjola- ja Suomi-yhtiöiden nimeä kantava lääketieteen palkinto vuosittain jaetaan. Yhtiöt kartuttivat sittemmin rahastoa lisälahjoituksin useiden vuosikymmenten ajan.


title: Paul Broca

text: Paul Broca (1824–1880) oli ranskalainen lääkäri, kirurgi ja antropologi. Hänen mukaansa on nimetty niin sanottu Brocan alue, aivojen osa, joka on kaikilla isoilla ihmisapinoilla ja jonka uskotaan liittyvän kielen tuottamiseen. Brocan afasia tarkoittaa vaurioita tuolla alueella. Siitä kärsivä potilas yleensä ymmärtää puhetta, mutta puheen tuotto ei onnistu. Potilas voi osata joitakin sanoja, mutta puhe voi olla hyvin sekavaa, kankeaa ja hidasta.


title: Paul Broca

text: Brocan monet tutkimukset keskittyivät ihmisen kallojen mittasuhteiden vertailuihin ja erojen etsimiseen niin sanottujen ihmisrotujen kesken.


title: Emmi Ljungberg

text: Emilie Karolina (Emmi) Ljungberg (22. kesäkuuta 1846 Rauma–9. joulukuuta 1900 Helsinki) oli suomalainen suomen ja ruotsin kielellä kirjoittanut kirjailija. Hän toimi myös Maria-yhdistyksen kirjastonhoitajana 1893 ja Helsingin turvakodin johtajana (1889–?), tarjoten asumispaikan kodittomille työtä hakeville naisille Helsingissä.


title: Emmi Ljungberg

text: Ljunbergin vanhemmat olivat kirkkoherra Franz Mauritz Ljungberg ja Emilie Lovisa o.s. Hästesko af Målagård. Hänen nuorempi sisarensa oli kirjailija, toimittaja Eva Ljungberg.


title: Robert A. Foley

text: Robert A. Foley on antropologian professori Cambridgen yliopistossa. Foley on tutkinut ilmastonmuutoksien vaikutusta ihmisten elämään ja Melanesian asutusta.


title: Olga Lindholm

text: Olga Emilia Lindholm (s. 20. marraskuuta 1890 Teissala) oli suomalainen ruotsin kielellä kirjoittanut runoilija.


title: Hilja Kyllönen

text: Hilja Kyllönen (s. 14. heinäkuuta 1937) on suomalainen korkeushyppääjä. Hän on kaksinkertainen korkeushypyn Suomen mestari (vuosina 1955 ja 1956). Hän edusti Haapaveden Urheilijoita. Hänen ennätyksensä on 153 cm ja hänellä on maaotteluedustuksia.


title: Elis Selin

text: Elis Alban Immanuel Selin (26. maaliskuuta 1891 Helsinki – 6. lokakuuta 1980 Helsinki) oli suomalainen rovasti ja ruotsin kielellä kirjoittanut kirjailija.


title: Elis Selin

text: Selin toimi kappalaisena Snappertunassa 1918–1923 ja kirkkoherrana Hiittisissä 1929–1953. Hän sai rovastin arvon 1947.


title: Elis Selin

text: Selin kirjoitti ulkosaaristoon sijoittuvia novellikokoelmia ja romaaneja sekä myös radiokuunnelmia.


title: Aili Nilsson

text: Aili Nilsson (s. 11. lokakuuta 1892 Oulu) oli suomalainen ruotsin kielellä kirjoittanut näytelmäkirjailija.


title: K. P. Kalliovaara

text: Kustaa Paavali Kalliovaara (sukunimi vuoteen 1906 "Finby"; 5. kesäkuuta 1885 Piikkiö – 14. heinäkuuta 1981 Turku) oli suomalainen lyseon lehtori ja suomentaja.


title: K. P. Kalliovaara

text: Kalliovaaran vanhemmat olivat maanviljelijä Kustaa Finby ja Anna Aleksandra Fransintytär. Hän pääsi ylioppilaaksi 1907 Turun klassillisesta lyseosta ja opiskeli Helsingin yliopistossa, josta valmistui filosofian kandidaatiksi 1912 ja maisteriksi 1914. Hän teki opintomatkan Bonniin 1913.


title: K. P. Kalliovaara

text: Kalliovaara toimi latinan ja kreikan kielen opettajana Oulussa, Viipurissa ja Turussa. Hän oli Viipurin klassillisen lyseon latinan vt. vanhempi lehtori 1910–1911, Tampereen lyseon latinan ja kreikan opettaja 1915–1919, latinan ja suomen vt. ylimääräinen nuorempi lehtori 1919–1920, vakinainen 1920–1922, nuorempi lehtori 1922–1937, Turun lyseon latinan ja suomen nuorempi lehtori 1937–1954, Turun yliopiston latinan vt. lehtori 1938–1955. SL R I 1950.


title: Ruusu Heininen

text: Ruusu Elvira Heininen (21. helmikuuta 1876 Tampere – 4. lokakuuta 1962) oli suomalainen lastenkasvattaja, opettaja ja lastenkirjailija.


title: Ruusu Heininen

text: Heinisen vanhemmat olivat ratamestari Moses Heininen ja Karoliina Lindstedt. Hän pääsi tyttökoulusta 1893, jatko-opistosta 1897 ja valmistui diakonissaksi 1916. Heininen oli Tampereen tyttökoulun opettajana 1897–1915.


title: Ruusu Heininen

text: Suomen sisällissodan jälkeen Heininen perusti Sortavalaan kolme lastenkotia ja Suomen Kirkon Sisälähetysseuran Kasvattajaopiston lasten kasvattajien kouluttamista varten. Heininen toimi Sortavalan diakonissalaitoksen johtajana 1916–1932 ja Kasvattajaopiston johtajana 1918–1932. Vuodesta 1932 hän hoiti omistamaansa maatilaa Harlussa.


title: Ruusu Heininen

text: Heininen oli Tampereen seurakuntavanhimpana 1906–1915, köyhäinhoitolautakunnan jäsenenä 1909-1915, Sortavalan kaupunginvaltuuston jäsenenä 1919-1930, Sortavalan NNKY:n puheenjohtajana vuodesta 1919 ja Kenraali Mannerheimin lastensuojeluliiton Sortavalan osaston puheenjohtajana vuodesta 1920.


title: Einar Relander

text: Einar Felix Relander (8. heinäkuuta 1876 Muolaa – 11. kesäkuuta 1964 Lahti) oli suomalainen hammaslääkäri, musiikkimies ja ruotsin kielellä kirjoittanut lastenkirjailija.


title: Einar Relander

text: Relanderin vanhemmat olivat kappalainen, varapastori Felix Fritiof Relander ja Vivia Olsoni. Hän pääsi ylioppilaaksi Viipurin ruotsalaisesta lyseosta 1895 ja opiskeli Helsingin yliopistossa valmistuen hammaslääketieteen kandidaatiksi 1903 ja tohtoriksi 1905. Relander toimi hammaslääkärinä Kuopiossa 1905-1909, Viipurissa 1909–1939 ja Parikkalassa 1939–1963.


title: Einar Relander

text: Einar Relander oli naimisissa vuodesta 1913 Ensi Katarina Laurellin kanssa


Yhdistyneitten Villatehtaitten Palloilijat (lyhenne YVP) on entinen suomalainen urheiluseura. Se perustettiin vuonna 1934 Hyvinkäällä organisoimaan paikallisten villatehtaan työntekijöiden urheilua ja liikuntaa. Parhaiten YVP tunnettiin jalkapallon saralla, mutta myös hiihto ja jääpallo oli vahvassa roolissa seuran toiminnassa. YVP jatkoi toimintaansa hetken aikaa vielä sotien jälkeenkin, mutta tuolloin seuratoiminnan jatkaminen ei ollut enää mahdollista. Niinpä seura lakkautettiin ja toiminnan jatkajaksi perustettiin tammikuussa 1947 Hyvinkään Palloseura.


title: Aikaa kalliimpi

text: Aikaa kalliimpi on rap-artisti Haamun kolmas albumi. Se julkaistiin 3. lokakuuta 2012.


title: Lappfjärds Bollklubb

text: Lappfjärds Bollklubb (lyhenne LBK, myöhemmin LappBK) on entinen, vuonna 1946 Lapväärtissä perustettu jalkapalloseura.


title: Lappfjärds Bollklubb

text: Korkeimmillaan se pelasi miesten Ykkösessä, jonne seura onnistui nousemaan kauden 1978 päätteeksi. Visiitti jäi kuitenkin vain vuoden mittaiseksi. Vuonna 1996 LappBK yhdistyi Tjöck IK:n ja Unitaksen kanssa Sporting Kristinaksi, joka pelaa tällä hetkellä Kakkosessa.


Maastojuoksun Suomen-mestaruuskilpailut 1981 käytiin 9. toukokuuta Joroisissa.


title: Porvoon Urheilijat

text: Porvoon Urheilijat (lyhenne PU) on vuonna 1922 perustettu porvoolainen urheiluseura. Seuran riveissä on voinut vuodesta 1999 alkaen harrastaa kilpatasolla yleisurheilua, suunnistusta ja telinevoimistelua. Tunnettuja seuran riveissä urheilleita ovat muun muassa Pentti Karvonen, Ari Suhonen, Tommy Ekblom, Timo Tompuri ja Anders Rockas.


title: Porvoon Urheilijat

text: Seuran kotisivut


title: Guildford Flames

text: Guildford Flames on englantilainen jääkiekkojoukkue, joka pelaa EIHL-liigassa. Seura on kotoisin Guildfordin kaupungista ja on perustettu 1992.


title: Varkauden Kenttä-Veikot

text: Varkauden Kenttä-Veikot (lyhenne VarkKV) on varkautelainen yleisurheiluun keskittynyt urheiluseura. Se on perustettu vuonna 1959, kun Varkauden Tarmon ja Warkauden Urheilijoiden yleisurheilujaostot liitettiin yhden seuran alaisuuteen. Kenttä-Veikot on historiansa aikana saanut otteeseen isännöidä Suomen-mestaruustason kisoja, viimeisimpinä junioreiden SM-kisoja vuonna 2011 sekä maastojuoksun Suomen-mestaruuskilpailuja vuonna 2005.


title: Porvoon Weikot

text: Porvoon Weikot on vuonna 1902 perustettu porvoolainen urheiluseura. Seuran ensimmäinen laji oli voimistelu, mutta nykyisin Porvoon Weikot on keskittynyt painiin. Lisäksi seuran riveissä on voinut harrastaa kilpatasolla mm. jalkapalloa, jääkiekkoa ja nyrkkeilyä. 2010-luvulla seurassa on noin 300 jäsentä, joista 50 painijoita. Yksi tunnetuimmista Porvoon Weikkoja edustaneista urheilijoista on Robert Helenius.


title: Porvoon Weikot

text: Kirjailijat K. Heiskanen ja O. Sneeki sekä Porvoon Työväenyhdistys perustivat 7.9.1902 jäsenistönsä keskuuteen voimistelu- ja urheiluseuran, jonka voimisteluharjoitukset alkoivat jo samana syksynä. Harjoituspaikkana toimi aluksi ruotsinkielisen lyseon voimistelusali. Työväenyhdistyksen oma talo valmistui vuonna 1915. Seuran alkuperäinen nimi oli "Porvoon Työväen Voimistelu- ja Urheiluseura". Vuonna 1910 seura nimettiin "Porvoon Työväen Voimistelu- ja Urheiluseura Weikoiksi". Myöhemmin lajivalikoima laajentui yleisurheilulla, painilla, hiihdolla ja pyöräilyllä. Vuonna 1911 Porvoon Weikot perusti alajaostot Hamariin ja kolme vuotta myöhemmin Kerkkooseen. Nykyisin nämä jaostot tunnetaan Hamarin Elona ja Kerkkoon Eskoina.


title: Porvoon Weikot

text: Pyöräilytoiminta käynnistyi vuonna 1914. Sisällissodan jälkeen elettiin Weikoissa hiljaiseloa, kunnes vuonna 1919 seuran takavarikoitu omaisuus palautettiin ja työväentalo saatiin taas avattua harjoittelukäyttöön. Vuonna 1922 perustettiin palloilujaos. 1932 toiminta laajeni jääpallolla. Moottoripyöräilyä Weikoissa harrastettiin 1930-luvulle asti, mutta toiminta loppui, koska rahaa pyörien ostoon ei enää löytynyt. Nyrkkeilyssä Weikkojen voimakausi ajoittuu 1940- ja 1950-luvuille. Tuolloin menestystä niitti seuran nykyinen kunniapuheenjohtaja Sulo Manninen. Vuonna 1949 Weikot toivat Porvooseen jääkiekon. Lajia jatkettiin seurassa aina vuoteen 1977 asti.


title: Porvoon Weikot

text: 1960-luvulla Weikoissa yleisurheiltiin, naisvoimisteltiin, hiihdettiin ja pelattiin jalkapalloa sekä jääkiekkoa. Paini ja nyrkkeily olivat tuolloin tauolla vetäjäpulan vuoksi. 1970-luvulla seuran jäsenmäärä lähenteli jopa 700 jäsentä, johtuen aktiivisista jalkapallojunioreista. Tuolloin myös paini palasi takaisin seuran lajivalikoimaan, ja 1980-luvun lopulla myös nyrkkeily. Jalkapalloilu päättyi Weikoissa vuonna 1997, jolloin Porvooseen perustettiin jalkapallon erikoisseura FC Futura. Muutenkin Porvoon Weikot on antanut tilaa muille paikallisille erikoisseuroille, lähteämättä kilpailemaan niiden kanssa harrastajista.


title: Porvoon Weikot

text: Painissa Porvoon Weikot on saavuttanut useita TUL:n mestaruuksia sekä menneisyydessä että 2000-luvulla. Veljekset Mika ja Ville Turtiainen toivat Porvooseen Japanista sumopainin nuorten joukkuepronssia. Nyrkkeilyssä seuran ehdoton ykkösiskijä on Sulo Manninen. Hän on edustanut Suomea 1950-luvulla viidesti, jopa Helsingin olympiakisoissa. Tällöin tosin varamiehenä. PM-pronssia Manninen sai Göteborgista vuonna 1955. Lopulta Manninen otteli tasan 200 ottelua, koska oli päättänyt, että tämä on hyvä tasaluku.


title: Porvoon Weikot

text: Myös tällä hetkellä tunnetuin suomalaisiskijä Robert Helenius on aloittanut nyrkkeilyuransa Porvoon Weikoissa ja voittanut seuralle mm. kaksi nuorten EM-pronssia. Juhlavuonna 2002 nyrkkeilijät erosivat Weikoista omaksi seurakseen.


title: Porvoon Weikot

text: Nykyisin Porvoon Weikot on vain painiin erikoistunut seura. Vuonna 2013 Porvoon Weikkojen puheenjohtaja Mika Vuori valittiin Kansainvälisen työväenurheiluliiton CSIT:n painipresidentiksi liiton yleiskokouksessa Bulgarian Varnassa. Vuodesta 2015 lähtien Vuori on toiminut Suomen Painiliiton hallituksen jäsenenä.


title: Pohjanpää

text: Pohjanpää voi tarkoittaa seuraavia henkilöitä:


title: Kahdeksan kuvan järjestelmä

text: Kahdeksan kuvan järjestelmä on televisio-, video- ja elokuvatuotannon kuvauksessa käytetty malli, millä määritellään ohjelmassa, videossa tai elokuvassa käytettävien kuvien rajaus. Kullakin kuvakoolla on lyhenne, mikä nopeuttaa ohjaajan komentokieltä tai lyhentää kuvamerkintöjä käsikirjoituksessa tai kameramiesten kameralistoissa. Kahdeksan kuvan järjestelmä on yleisesti käytössä Suomessa ja erityisesti monikameratuotannossa. Muualla maailmassa kuvakokojen määrä vaihtelee neljästä kymmeneen.


title: Kahdeksan kuvan järjestelmä

text:
Näitä kuvakokoja käytetään, kun kuvataan ihmistä.
Esineitä kuvattaessa käytössä on vain:


title: Erik Kynard

text: Erik Kynard Jr. (s. 3. helmikuuta 1991 Toledo, Ohio) on yhdysvaltalainen korkeushyppääjä. Hän opiskelee Kansas State Universityssa ja edustaa Kansas City Wildcats -seuraa. Hänen valmentajansa on Cliff Rovelto.


title: Erik Kynard

text: Kynard karsiutui loppukilpailusta Bydgoszczin alle 20-vuotiaiden MM-kilpailuissa 2008. Hän sai hopeaa saman ikäluokan Pan-Amerikan mestaruuskilpailuissa Port-of-Spainissa 2009 tuloksella 210 cm. Hän karsiutui loppukilpailusta Daegun MM-kilpailuissa 2011. Lontoon olympialaisissa 2012 hän sai hopeaa tuloksella 233. Hän sijoittui viidenneksi Moskovan MM-kilpailuissa 2013. Vuonna 2014 hän sijoittui neljänneksi Sopotin MM-hallikilpailuissa. Pekingin MM-kilpailuissa 2015 hän oli kahdeksas. Hän sai pronssia Portlandin sisäratojen MM-kilpailuissa 2016 tuloksella 233. Rio de Janeiron olympialaisissa 2016 hän oli kuudes. Lontoon MM-kilpailuissa 2017 hän karsiutui loppukilpailusta. Birminghamin sisäratojen MM-kilpailuissa 2018 hän sijoittui neljänneksi.


title: Erik Kynard

text: Kynard voitti NCAA:n mestaruuden 2012 Des Moinesissa silloisella ennätyksellään 234. Hän on voittanut Yhdysvaltojen-mestaruuden ulkoradoilla 2013–2016, sijoittunut toiseksi 2012 (olympiakarsinnat) sekä kolmanneksi 2011 ja 2017. Sisäradoilla hän on voittanut maansa mestaruuden 2014–2018.


title: Erik Kynard

text: Kynardin ennätys ulkoradoilla on 237 cm ja sisäradoilla 234 cm.


title: Hr. Ms. Karel Doorman (F827)

text: Hr. Ms. Karel Doorman (runkonumero F827) oli Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Karel Doorman (F827)

text: Alus tilattiin Schelden laivastontelakalta. Sen köli laskettiin 26. helmikuuta 1985, ja alus laskettiin vesille 20. huhtikuuta 1988. Alus valmistui 31. toukokuuta 1991.


title: Hr. Ms. Karel Doorman (F827)

text: Alus myytiin 2005 Belgialle, joka liitti sen laivastoonsa nimellä "Leopold I" runkonumerolla F930.


title: Hr. Ms. Willem van der Zaan (F829)

text: Hr. Ms. Willem van der Zaan (runkonumero F829) oli Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Willem van der Zaan (F829)

text: Alus tilattiin Schelden laivastontelakalta. Sen köli laskettiin 6. marraskuuta 1985 ja alus laskettiin vesille 21. tammikuuta 1989. Alus valmistui 28. marraskuuta 1991.


title: Hr. Ms. Willem van der Zaan (F829)

text: Alus myytiin 2005 Belgialle, joka liitti sen laivastoonsa nimellä Louise-Marie" runkonumerolla F931.


title: Hr. Ms. Tjerk Hiddes (F830)

text: Hr. Ms. Tjerk Hiddes (runkonumero F830) oli Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Tjerk Hiddes (F830)

text: Alus tilattiin Schelden laivastontelakalta. Sen köli laskettiin 28. lokakuuta 1986 ja alus laskettiin vesille 9. joulukuuta 1989. Alus valmistui 3. joulukuuta 1991.


title: Hr. Ms. Tjerk Hiddes (F830)

text: Alus myytiin 2004 Chilelle, joka liitti sen laivastoonsa nimellä "Almirante Riveros" runkonumerolla FF-18.


title: Hr. Ms. Abraham van der Hulst (F832)

text: Hr. Ms. Abraham van der Hulst (runkonumero F832) oli Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Abraham van der Hulst (F832)

text: Alus tilattiin Schelden laivastontelakalta. Sen köli laskettiin 8. helmikuuta 1989 ja alus laskettiin vesille 7. syyskuuta 1991. Alus valmistui 15. joulukuuta 1993.


title: Hr. Ms. Abraham van der Hulst (F832)

text: Alus myytiin 2004 Chilelle, joka liitti sen laivastoonsa nimellä "Blanco Encalada" runkonumerolla FF-15.


title: Hr. Ms. Van Amstel (F831)

text: Hr. Ms. Van Amstel (runkonumero F831) on Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Van Amstel (F831)

text: Alus tilattiin Schelden laivastontelakalta. Sen köli laskettiin 3. toukokuuta 1988 ja alus laskettiin vesille 19. toukokuuta 1990. Alus valmistui 27. toukokuuta 1993.


title: Hr. Ms. Van Amstel (F831)

text: Alus on palveluksessa 2012.


title: Kele Okereke

text: Kelechukwu ”Kele” Rowland Okereke (s. 13. lokakuuta 1981 Liverpool, Britannia), on brittiläinen muusikko, joka tunnetaan parhaiten indie rock -yhtye Bloc Partyn laulajana ja rytmikitaristina. Hän on julkaissut Bloc Partyn kanssa yhteensä neljä pitkäsoittoa. Okereken ensimmäinen sooloalbumi "The Boxer" julkaistiin vuonna 2010.


title: Kele Okereke

text: Okereke kertoi "Butt"-lehden haastattelussa maaliskuussa 2010 olevansa homoseksuaali.


title: Hr. Ms. Van Speijk (F828)

text: Hr. Ms. Van Speijk (runkonumero F828) on Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Van Speijk (F828)

text: Alus tilattiin Schelden laivastontelakalta. Sen köli laskettiin 1. lokakuuta 1991 ja alus laskettiin vesille 26. maaliskuuta 1994. Alus valmistui 7. syyskuuta 1995.


title: Hr. Ms. Van Speijk (F828)

text: Alus on palveluksessa 2012.


title: Millennium Cross

text: Millennium Cross () on maailman suurin risti. Risti rakennettiin kristinuskon 2000-vuotisjuhlan kunniaksi. Risti sijaitsee Vodno-vuoren päällä lähellä Skopjen kaupunkia Makedoniassa.


title: Millennium Cross

text: Ristin rakentaminen aloitettiin vuonna 2002 ja se valmistui vuonna 2011. Ristin yhteyteen on rakennettu ravintola ja lahjaliike. Vuoren huipulle pääsee köysiradalla tai tietä pitkin. Ristin rakentamisen rahoitti Makedonian ortodoksinen kirkko. Muistomerkki on 66 metriä korkea ja se on valmistettu raudasta.


title: Kim Yu-gyeong

text: Kim Yu-gyeong (; s. 1. lokakuuta 1975) on eteläkorealainen entinen rytminen voimistelija. Hän osallistui Barcelonan olympialaisissa 1992 henkilökohtaiseen kilpailuun, jossa hän oli 35:s.


title: Russell Lissack

text: Russell Dean Lissack (s. 11. maaliskuuta 1981) on brittiläinen muusikko, joka tunnetaan parhaiten indie rock -yhtye Bloc Partyn soolokitaristina. Hän on myös mukana Pin Me Down -nimisessä yhtyeessä ja on soittanut aiemmin Ash-yhtyeessä.


title: Lähdetään Korkeasaareen

text: Lähdetään Korkeasaareen on suomalainen käännöskappale yhdysvaltalaisen laulaja-sanoittajan Tom Paxtonin sanoittamasta kappaleesta ”Going to the Zoo”. Suomenkielisen käännöksen kappaleeseen teki Matti Kontio.


title: Lähdetään Korkeasaareen

text: Kappaleen levytti ensimmäisenä Elina Salo lapsiryhmän kanssa vuonna 1979. Siitä muodostui aikoinaan yksi radion lasten puhelintoivekonserttien toivotuimpia kappaleita.


title: Lähdetään Korkeasaareen

text: Kappaleen sanoissa ollaan menossa Korkeasaaren eläintarhaan viettämään aikaa koko päiväksi.


title: Gordon Moakes

text: Gordon Peter Moakes (s. 22. kesäkuuta 1976) on brittiläinen muusikko, joka on tunnettu indie rock -yhtye Bloc Partyn basistina ja taustalaulajana. Moakes on mukana myös Young Legionnaire -yhtyeessä.


title: William Lucena

text: William Enrique Lucena (s. 1. lokakuuta 1981 Maracaibo, Venezuela) on italialainen baseballpelaaja. Hän on edustanut seuratasolla Modena Baseballia. Lucena on pelipaikaltaan syöttäjä. Hän pelasi Italian joukkueessa Ateenan olympialaisissa 2004, joissa maa sijoittui kahdeksanneksi eli viimeiseksi.


title: Takayasunkoira

text: Takayasunkoira on sukupuuttoon kuollut japanilainen koirarotu, joka oli kotoisin Takahatan kaupungista Yamagatan prefektuurista. Se oli saanut nimensä kotikaupungissaan sijaitsevasta Takayasusta.


title: Takayasunkoira

text: Takayasunkoira oli keskikokoinen, atleettinen, vankkarakenteinen ja leveärintainen. Korvat olivat pystyt ja häntä selän päälle kiertyvä. Karvapeite oli jäykkää ja väriltään valkoinen tai tiikeriraitainen ruskein korvin. Valkoinen väritys tunnettiin nimellä "alin valkoinen"


title: Takayasunkoira

text: Takayasunkoira kiintyi ainoastaan sille läheisimpiin ihmisiin ja oli omistajalleen erittäin uskollinen. Se soveltui erinomaisesti karhun ja muun suurriistan metsästykseen, mutta sitä käytettiin myös vahtikoirana.


title: Takayasunkoira

text: Rodun sanotaan polveutuneen kainkoirasta ja koirantemppelin legendan mukaan "wado"-aikakaudella (708-718) Kai no Kunin alueelta (nykyisin Yamanashin prefektuuri) tuotiin Takahataan tiikeriraitainen koira, jonka tehtävä oli tappaa kyläläisiä häirinnyt kookas mäyrä. Takayasunkoira kuoli sukupuuttoon "showa"-kauden (1926-1989) alussa. Menestyneen kirjailijan Yukio Togawan teos "Takayasunkoiran tarina" kuvaa Chin-nimistä koiraa, joka oli viimeisin tunnettu rotunsa edustaja. Togawa tiesi kyseisen koiran opiskellessaan Yamagatan yliopistossa ja hänen mukaansa eläin kuoli loisperäiseen filariasis-tautiin. Se aiottiin täyttää, mutta koska täyttäminen epäonnistui, koirasta on enää jäljellä vain muutama valokuva.


title: Takayasunkoira

text: Takahatassa "koirantemppelin" nähtävyyksien luona sijaitsee rotua esittävä patsas, josta huomaa yhtäläisyyden aizunkoiraa esittävän "paperimassakoiran" kanssa.


title: Ihmemaa Oz (vuoden 1986 anime)

text: Ihmemaa Oz () on animesovitus neljästä L. Frank Baumin Oz-maahan sijoittuvasta kirjasta. Japanissa sarjaa näytettiin aluksi NHK:lla, sitten TV Tokyolla vuosina 1986-1987. "Ihmemaa Ozia" tehtiin yhteensä 52 jaksoa.


title: Ihmemaa Oz (vuoden 1986 anime)

text: Amerikkalainen HBO osti sarjan oikeudet vuonna 1987 ja dubbasi sen englanniksi. Englanninkielisessä versiossa sarjan japanilainen alkuperä häivytettiin korvaamalla japanilaiset tekijän- ja studionnimet länsimaisilla, vaikka dubbauksen lisäksi lähinnä vain tietokoneilla tehty alkutekstijakso oli länsimaista alkuperäistuotantoa. "Ihmemaa Oz" on dubattu eri kielille ja lähetetty televisiossa lukuisissa muissakin maissa, myös Suomessa.


title: Ihmemaa Oz (vuoden 1986 anime)

text: "Ihmemaa Oz" jakautuu neljään itsenäiseen tarinakokonaisuuteen, jotka kaikki perustuvat löyhälti eri Oz-kirjoihin.


title: Ihmemaa Oz (vuoden 1986 anime)

text: Ensimmäinen tarina on sovitus ensimmäisestä Oz-kirjasta, "Ihmemaa Ozista". Tarina kertoo orpolapsi Dorothysta, joka asustaa Kansasin preerialla Em-tätinsä, Henry-setänsä ja koiransa Toton kanssa. Eräänä päivänä Em ja Henry lähtevät käymään kaupungilla ja jättävät Dorothyn Toton kanssa kotiin. Tilalle ilmestyy tornado, joka repii talon maasta ja kuljettaa Dorothyn ja Toton sen mukana Oz-maahan.


title: Ihmemaa Oz (vuoden 1986 anime)

text: Ozissa Dorothy tapaa Pohjoisen hyvän noidan. Noita kertoo Dorothylle, että talo putosi suoraan Idän ilkeän noidan päälle surmaten tämän, ja näin Dorothy on tullut vapauttaneeksi maiskiset ilkeän noidan orjuudesta. Hyvän noidan mukaan ainoastaan Oz-maan velho voi lähettää Dorothyn takaisin kotiin. Dorothy saa mukaansa ilkeän noidan hopeiset taikakengät, ja hän lähtee kohti Smaragdikaupunkia toiveenaan tavata Oz-maan velho, joka voisi lähettää hänet takaisin Kansasiin.


title: Ihmemaa Oz (vuoden 1986 anime)

text: Matkallaan Dorothy kohtaa oljista tehdyn Variksenpelättimen, jolta puuttuu aivot, metallista tehdyn Peltimiehen, jolta puuttuu sydän, sekä Pelkurileijonan, joka haluaisi löytää rohkeutensa. Yhteistyön sekä matkalla hankittujen uusien ystävien avulla seurue voittaa monia esteitä ja saapuu lopulta Smaragdikaupunkiin.


title: Ihmemaa Oz (vuoden 1986 anime)

text: Perillä Smaragdikaupungissa Oz-maan velho ottaa tulijat vastaan yksitellen, ja näyttäytyy jokaiselle erilaisena. Hän lupaa auttaa kaikkia, mutta vain mikäli he onnistuvat surmaamaan Lännen ilkeän noidan.


title: Ihmemaa Oz (vuoden 1986 anime)

text: Niinpä ystävykset lähtevät kohti Lännen ilkeän noidan linnaa. Samaan aikaan noita valmistelee koko Oz-maan valloittamista. Hän näkee seikkailijoiden tulon taikapeilistään, ja lähettää näiden tielle susia, variksia ja sotilaita. Lopulta noita käyttää kultaista myssyään ja lähettää lentävät apinat, jotka tuhoavat Variksenpelättimen ja Peltimiehen, ja vangitsevat leijonan ja Dorothyn. Dorothy onnistuu kaatamaan noidan päälle ison vesiruukun, ja noita kaikkine pahuuksineen sulaa pois. Variksenpelättimen ja Peltimiehen jäänteet löydetään ja ystävät palautetaan ennalleen.


title: Ihmemaa Oz (vuoden 1986 anime)

text: Noidan linnaan saapuu poika nimeltä Tip huoltajansa Mombin kanssa. Mombi harjoittelee noituutta, ja yrittää varastaa kultaisen myssyn Dorothyltä. Leijona estää Mombin aikeet, ja Dorothy lähettää Tipin ja Mombin takaisin kotiinsa lentävien apinoiden avulla. Peltimiehestä tehdään lännen maan kuningas.


title: Ihmemaa Oz (vuoden 1986 anime)

text: Matkalla takaisin Smaragdikaupunkiin ystävykset eksyvät suureen metsään ja taistelevat valtaisan hämähäkin kanssa. Metsän eläimet tekevät leijonasta kuninkaansa kiitokseksi siitä, että tämä päihitti hämähäkin. Dorothy kutsuu lentävät apinat viemään heidät Smaragdikaupunkiin.


title: Ihmemaa Oz (vuoden 1986 anime)

text: Smaragdikaupungissa Oz-maan velho paljastuu nebraskalaiseksi kiertäväksi taikuriksi, joka on joutunut Oz-maahan kuumailmapallonsa ajauduttua sinne. Taikuri on teeskennellyt olevansa voimakas velho, jotteivät kaksi ilkeää noitaa uskaltaisi valloittaa koko maata. Taikuri huomaa, että Variksenpelätillä, Peltimiehellä ja leijonalla on jo se mitä nämä etsivät, joten hän on antavinaan näille toiveiden täyttymykset: Variksenpelätti saa päähänsä kasan nauloja, Peltimies puisen sydämen ja leijona värjättyä vettä, joka on olevinaan rohkeutta.


title: Ihmemaa Oz (vuoden 1986 anime)

text: Variksenpelätti keksii, että Dorothy voisi palata taikurin kuumailmapallolla Kansasiin, ja Oz-maahan kyllästynyt velho päättää lähteä mukaan. Hän julistaa Variksenpelättimen Oz-maan kuninkaaksi. Juuri ennen lähtöä Toto karkaa ja Dorothy jää kuumailmapallon matkasta.


title: Ihmemaa Oz (vuoden 1986 anime)

text: Dorothy kutsuu lentävät apinat ja määrää nämä viemään hänet kotiin. Apinat eivät kuitenkaan voi ylittää Oz-maan rajoja. Niinpä Dorothyä kehotetaan kääntymään Etelän hyvän noidan, Glindan puoleen. Vaikka Variksenpelätin, Peltimies ja leijona ovat jo löytäneet etsimänsä, he päättävät auttaa Dorothya pääsemään kotiin. Monien seikkailujen jälkeen seurue pääsee Glindan palatsiin.


title: Ihmemaa Oz (vuoden 1986 anime)

text: Glinda lupaa toimittaa Dorothyn kotiin vastineeksi kultaisesta myssystä. Hän paljastaa Dorothylle, että tämä olisi päässyt kotiinsa vaikka heti ensimmäisenä päivänään Oz-maassa: kolme yhteenkopautusta taikakenkien kannoilla toteuttaa kantajansa toiveet. Dorothy jättää jäähyväiset ystävilleen ja pyytää kenkiä viemään hänet kotiin. Hän kohoaa ylös ja laskeutuu Kansasiin, missä herättyään näkee kotitalonsa.


title: Ihmemaa Oz (vuoden 1986 anime)

text: Sarjan jaksoista on leikattu neljä elokuvamittaista videojulkaisua, joista kahta ensimmäistä HBO on esittänyt televisiossa sarjan ohella. Yhdysvalloissa elokuvat on julkaistu VHS:nä, Laserdiscinä ja DVD:nä. Elokuvissa kirjojen alkuperäistarinoita on korostettu sarjaan sisältyvien uusien tarinoiden kustannuksella. Yhdysvalloissa sarjaa ei ole julkaistu fyysisenä tallenteena, mutta se on Netflixissä.


title: Ihmemaa Oz (vuoden 1986 anime)

text: Australiassa ja Yhdistyneessä kuningaskunnassa sarjaa näytettiin usein 1990-luvun alussa ABC:llä ja ITV:llä, ja näytettiin tuolloin myös Doordarshan-kanavalla Intiassa. Japanilaista alkuperäisversiota myydään ainakin YesAsiassa. Mexicossa 26 ensimmäistä espanjaksi dubattua jaksoa on julkaistu 4 DVD:n kokoelmana "El Mago De Oz". Ranskassa koko sarja on julkaistu DVD:llä ranskaksi dubattuna.


title: Jalkapallon suomenmestaruuskilpailut 1926

text: Jalkapallon SM-kilpailu 1926 oli järjestyksessään 18. kerta, kun jalkapallossa pelattiin Suomenmestaruudesta. Kilpailuun osallistui 18 seuraa. Mestaruuden voitti Helsingin Palloseura.


text: Propagandamielessä perustettiin myös ensimmäinen valtakunnallinen sarja, Suomen sarja. Siihen osallistuivat seuraavat joukkueet: Helsingin Jalkapalloklubi, Helsingin Palloseura, Helsingin IFK, Kronohagens IF, Åbo IFK, Turun Palloseura, Viipurin Sudet, Viipurin Reipas, Tampereen Palloilijat, Vaasan Palloseura ja Savon Piiri. Syksyllä huonoimmat joukkueet (KIF, ÅIFK ja savolaiset) pudotettiin sarjasta, jota jatkettiin keväällä 1927.


text: Alla esitettävistä ottelutuloksista ei voi päätellä kumpi on koti- ja kumpi vierasjoukkue, paitsi kun on merkitty , joka merkintä tarkoittaa kotijoukkuetta.


text: Joensuun Palloilijat (?) luovuttivat ottelutta Sortavalan Viritykselle ja Lappeenrannan Luistinseura puolestaan Viipurin Reippaalle.


title: Ihmemaa Oz

text: Ihmemaa Oz ( tai "The Wonderful Wizard of Oz") voi tarkoittaa seuraavia:


title: Hr. Ms. Van Nes (F833)

text: Hr. Ms. Van Nes (runkonumero F833) oli Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Van Nes (F833)

text: Alus tilattiin Schelden laivastontelakalta. Sen köli laskettiin 10. tammikuuta 1990 ja alus laskettiin vesille 16. toukokuuta 1992. Alus valmistui 24. kesäkuuta 1994.


title: Hr. Ms. Van Nes (F833)

text: Alus myytiin 2006 Portugalille, joka liitti sen laivastoonsa nimellä "NRP Bartolomeu Diaz".


title: Hr. Ms. Van Galen (F834)

text: Hr. Ms. Van Galen (runkonumero F834) oli Alankomaiden kuninkaallisen laivaston Karel Doorman -luokan ohjusfregatti.


title: Hr. Ms. Van Galen (F834)

text: Alus tilattiin Schelden laivastontelakalta Vlissingenistä ja sen köli laskettiin 7. kesäkuuta 1990. Alus laskettiin vesille 21. marraskuuta 1992 ja se valmistui 1. joulukuuta 1994.


title: Hr. Ms. Van Galen (F834)

text: Alus myytiin 2006 Portugalille, joka liitti sen laivastoonsa nimellä "NRP D. Francisco de Almeida".


title: Rakim

text: William Michael Griffin Jr. (s. 28. tammikuuta 1968 Long Island, New York), taiteilijanimeltään Rakim, on yhdysvaltalainen rap-artisti ja -tuottaja. Hän muodostaa DJ Eric B.:n kanssa Eric B. & Rakim -rap-duon. Rakimia pidetään yleisesti yhtenä kaikkien aikojen vaikuttavimmista ja taitavimmista MC:istä.


title: Valkorevonhäntä

text: Valkorevonhäntä ("Amaranthus albus") on Pohjois-Amerikasta kotoisin oleva revonhäntälaji.


title: Valkorevonhäntä

text: Yksivuotinen valkorevonhäntä kasvaa 5–50 senttimetriä korkeaksi. Kasvin kalju varsi on koheneva tai pysty, pitkä- ja kaarevahaarainen, vaalea ja kiiltävä. Kierteisesti olevat pitkäruotiset lehdet ovat 1–4 cm pitkiä, ehyitä, ehytlaitaisia ja kaljuja. Muodoltaan ne ovat vastapuikeita, pitkänsoikeita tai vinoneliömäisen puikeita, suipputyvisiä ja otakärkisiä. Väriltään ne ovat harmaan- tai tummanvihreitä, laidoilta vaaleita ja usein myös poimulaitaisia. Valkorevonhännän kukinnot ovat pieniä ja sijaitsevat varren ja haarojen lehtihangoissa. Kukintojen esilehdet ovat äimämäisiä, pitkäotaisia ja kaksi kertaa kehän pituisia. Pienet kukat ovat yksineuvoisia ja säteittäisiä. Emikukkien kehälehtiä on kolme, joskus myös vain kaksi kappaletta. Kehälehdet ovat suikeita. Suomessa valkorevonhäntä kukkii heinä-syyskuussa. Hedelmä on pallomainen, kurttupintainen ja kaksiluomainen kota.


title: Valkorevonhäntä

text: Valkorevonhäntä on lähtöisin Pohjois-Amerikasta, mutta on levinnyt tulokkaana muun muassa Eurooppaan. Suomessa valkorevonhäntä on satunnainen uustulokas, jota on tavattu eri puolilta maata Oulun korkeudelle saakka.


title: Valkorevonhäntä

text: Suomessa valkorevonhäntää voi tavata joutomailla, lastaus- ja kaatopaikoilla sekä ratapihoilla.


title: Valkorevonhäntä

text: Useiden muiden revonhäntäkasvien tavoin myös valkorevonhäntä sopii ihmisravinnoksi.


title: Jacob van Heemskerck -luokka

text: Jacob van Heemskerck -luokka eli L-luokka () oli Alankomaiden Kuninkaallisen laivaston kahden aluksen muodostama ohjusfregattiluokka.


title: Jacob van Heemskerck -luokka

text: Luokka oli ilmapuolustusmuunnelma Kortenaer-luokan aluksista ja siten se muistuttaa monin osin sukellusveneidentorjuntaan suunniteltuja puolisisariaan. Niillä on yhteiset runko- ja voimansiirtoratkaisut samoin kuin useat asejärjestelmät ja elektroniikka on yhtenevää. Tärkein ulkoinen eroavaisuus on takakannelle sijoitettu Yhdysvalloista hankittu Standard-ohjusjärjestelmä, joka korvasi helikopterisuojan sekä pakotti siirtämään 76 millimetrin tykkiä eteenpäin. Lisäksi alusten etumastoa korotettiin DA-08 maalinosoitustutkan sijoittamiseksi. Ohjusten alkuperäinen yhdysvaltalainen SPG-51 tulenjohtotutka on korvattu alankomaalaisella STIR-tutkalla.


title: Floor Jansen

text: Floor Jansen (s. 21. helmikuuta 1981 Goirle, Alankomaat) on hollantilainen sopraanolaulaja. Hän lauloi After Foreverissä kunnes se hajosi vuonna 2009. Nykyisin hän laulaa ReVamp-yhtyeessä sekä Nightwishissä.


title: Floor Jansen

text: Jansen kiersi Nightwishin mukana vierailevana solistina Anette Olzonin erottua yhtyeestä kesken "Imaginaerum"-kiertueen. 9. lokakuuta 2013 hänet kiinnitettiin pysyvästi Nightwishin kokoonpanoon samaan aikaan multi-instrumentalisti Troy Donockleyn kanssa. Jansen on esiintynyt myös Arjen Lucassenin Ayreon-albumeilla, ja hän on mukana Lucassenin Star One -projektissa.


title: Floor Jansen

text: Jansen muutti kesällä 2014 Joensuuhun. Hän asui Joensuussa vuoden verran ja ilmoitti kesällä 2015 muuttavansa ruotsalaisen poikaystävänsä, Sabatonin rumpalin Hannes van Dahlin, kanssa Ruotsiin. Heille syntyi esikoistytär maaliskuussa 2017.


title: Gremersdorf

text: Gremersdorf on kunta Pohjois-Saksassa Schleswig-Holsteinin osavaltion itäosassa. Pohjoisessa Gremersdorfin alue rajoittuu Heiligenhafenin kaupunkiin, idässä Neukirchenin kuntaan, etelässä Oldenburg in Holsteinin kaupunkiin ja luoteessa Itämereen. Kunnan alueella sijaitsee kolmetoista kylää ja neljä kartanoa. Gremersdorfin nykyinen hallinnollinen alue perustettiin vuonna 1968. Dazendorf, Neuratjensdorf, Sulsdorf ja Teschendorf sijaitsevat kunnan alueella.


title: Gremersdorf

text: Nimi "Gremersdorf" juontuu sanasta Gremerstorpe, jonka merkitys on Dorf des Grimhari, Grimheri, Grimher, Grimer (Grimharien kylä). Von Siggenin suvun kuusi veljestä ostivat Gremersdorfin 1377 Kielin kaupunginraadille Heiligengeist- ja St. Jürgensairaalan käyttöön.


title: Gremersdorf

text: Seegalendorfin kartano (Gut Seegalendorf) perustettiin 1500-luvun lopulla. Se kuului Rantzaun aatelissuvulle, kuten Putlosin kartanokin (Gut Putlos), johon Seegalendorf myöhemmin liitettiin. 1700-luvun puolivälissä kartano siirtyi von Rumohrin suvun omistukseen. Kartanon alkuperäinen päärakennus oli yksikerroksinen ristikkotalo, johon kuului kaksi punatiilistä siipirakennusta. Ristikkotalon paikalle rakennettiin myöhäisklassistinen uudisrakennus 1839, siipirakennukset ovat edelleen paikoillaan. Nykyisin Seegalendorf on maatalouskäytössä. Tilalla kasvatetaan shetlanninponeja.


title: Gremersdorf

text: Gremersdorfin talouselämä perustuu maatalouteen, erityisesti rapsin- ja viljanviljelyyn. Kunnan alueella on kaksi tuulipuistoa. Gremersdorf sijaitsee Bundesautobahn 1:n varrella niin kutsulla Vogelfluglinie-reitillä. Kylän koillispuolella reitti kulkee Fehmarnsundin sillan kautta Fehmarnin saarelle ja sen halki Puttgardenin lauttasatamaan (Fährhafen Puttgarden). Satama sijaitsee noin 28 kilometriä Gremersdorfista koilliseen ja sen kautta on meriyhteys Tanskan Rødbyhyn.


title: Ali Gomaa

text: Ali Gomaa (; s. 3. maaliskuuta 1952 Beni Suef) on egyptiläinen sunnalainen uskonoppinut, joka on toiminut maansa suurmuftina vuodesta 2003. Hän väitteli filosofian tohtoriksi Al-Azharin yliopistosta vuonna 1988. Hän on toiminut saman yliopiston professorina ja saarnannut Sultan Hasan -moskeijassa Kairossa. Häneen on lainopillisesti vaikuttanut merkittävästi Imam Shafi'i.


title: Hr. Ms. Willem van der Zaan

text: Hr. Ms. Willem van der Zaan on ollut ainakin kahden Alankomaiden laivaston aluksen nimenä.


title: Irakli Tsykolia

text: Irakli Guramovytš Tsykolia (, s. 26. toukokuuta 1987 Suhumi, Georgian SNT, Neuvostoliitto) on georgialais-ukrainalainen jalkapalloilija. Hän on pelipaikaltaan keskuspuolustaja.


title: Irakli Tsykolia

text: Tsykolia pelasi Dynamo Kiovan reservijoukkueissa ja Ukrainan poikamaajoukkueissa ennen siirtymistään Suomeen kaudeksi 2007. Suomessa hän on edustanut Kajaanin Hakaa, AC Oulua, Rovaniemen Palloseuraa ja Tornion Pallo -47:ää.


title: Anglo-Nordic

text: Oy Anglo-Nordic Ab on suomalainen vuonna 1935 perustettu perheyritys, joka harjoittaa konttori-, askartelu-, lahja- ja koulutarvikkeiden, työkalujen sekä urheilu- ja vapaa-ajan tuotteiden maahantuontia ja tukkukauppaa. Vuoden 2017 liikevaihto oli 10,5 miljoonaa euroa ja henkilökuntamäärä 25.


title: Anglo-Nordic

text: Anglo-Nordicin perustaja, Hemo C. Bensky, aloitti kansainväliseen liiketoimintaan tähtäävän yrityksen 1930-luvun laman aikana vuonna 1935, mutta sota hidasti toiminnan kehitystä. Välirauhan aikana 1940-luvulla syntyi verkosto, jossa olivat Benskyn lisäksi mukana venezuelalainen diplomaatti Reynaldo Herrera, Ruotsin kuningashuoneen jäsen Carl Johan Bernadotte ja Standard Oilin perustajan John D. Rockefellerin pojanpoika Winthrop Rockefeller (sittemmin Arkansas'n kuvernööri). Miesten ideana oli helpottaa sodasta kärsineiden Pohjois-Euroopan maiden tavarapulaa niin, että kukin aloittaisi omassa maassaan kansainvälisen tuonti- ja vientikaupan Anglo-Nordic-nimisillä yrityksillä ja samojen tuotemerkkien edustussopimuksilla. Sodat jatkuivat, miehet erkanivat toisistaan ja suunnitelmasta toteutui lopulta lähinnä vain Benskyn osuus, johon kuului yhteistyösopimuksia ruotsalaisten ja amerikkalaisten yritysten kanssa.


title: Anglo-Nordic

text: Aluksi Oy Anglo-Nordic Ab toi Suomeen etenkin öljypolttimia ja niiden osia sekä konttoritarvikkeita. Vuonna 1946 yhtiö sai tuontilisenssin kondomeille, mutta kansanhuoltoministeriön hintasäännöstely piti kannattavuuden melko huonona. Lisenssillä Suomessa valmistetut amerikkalaiset Reynolds-kuulakärkikynät menivät paremmin: pelkästään Helsingin Wulffilla niitä väitetään myydyn tuhannen kappaleen tuntivauhdilla.


title: Anglo-Nordic

text: 18. marraskuuta 1950 Anglo-Nordic järjesti Suomen ensimmäisen televisioesityksen Stockmannin tavaratalossa. Siinä esiintyivät muun muassa muusikko George de Godzinsky, näyttelijä Ella Eronen ja radiokuuluttaja, kreivi Carl-Erik Creutz.


title: Anglo-Nordic

text: Hemo Bensky kuoli vuonna 1953 liikematkalla vain 42-vuotiaana. Yhdysvalloissa asunut veli Dave Bensky palasi Suomeen ja otti Anglo-Nordicin johtaakseen seuraaviksi 35 vuodeksi. Hänen siirryttyään hallituksen puheenjohtajaksi toimitusjohtajaksi tuli 1988 hänen poikansa Leo-Dan Bensky. Yrityksessä ovat mukana myös Daven muut pojat Hemo ja Kenneth. Dave Bensky kuoli vuonna 2010, samana vuonna jolloin Anglo-Nordic täytti 75 vuotta.


title: Anglo-Nordic

text: Vuonna 1990 Anglo-Nordic ryhtyi edustamaan englantilaisia Technophone-puhelimia. Pian Nokia osti Technophonen ja sulautti sen Mobiran tavoin Nokia-brändin alle 1995, jolloin Anglo-Nordicista tuli Nokian ainoa virallinen tukkumyyjä Suomessa.


title: Yelawolf

text: Michael Wayne Atha (s. 30. joulukuuta 1979 Gadsden, Alabama), taiteilijanimeltään Yelawolf, on Yhdysvaltalainen hip hop -artisti. Hän on tällä hetkellä töissä Eminemin Shady Records- ja Interscope Records -levy-yhtiöissä. Yelawolf julkaisi itsenäisesti tuotetun debyyttistudioalbuminsa nimeltään Creek Water vuonna 2005. Vuosien 2005 ja 2010 välillä hän julkaisi EP-levyn ja neljä mixtapea. Viimeinen näistä mixtapeista, nimeltään Trunk Muzik, keräsi Yelawolfin ympärille vahvan kannattajakunnan, jonka seurauksena hän pääsi töihin Interscope Recordsille, joka myöhemmin samana vuonna julkaisi mixtapen uudelleen nimellä Trunk Muzik 0-60 .


title: Yelawolf

text: Tammikuussa 2011 Yelawolf allekirjoitti sopimuksen Eminemin Shady Recordsille ja julkaisi Radioactiven 21. marraskuuta 2011. Albumi nousi USA:n Billboard 200 -listalla sijalle 27.


title: Yelawolf

text: 14. maaliskuuta 2013 Yelawolf julkaisi jatko-osan Trunk Muzik -mixtapelle. Jatko-osan nimi oli Trunk Muzik Returns, ja se sai hyvin positiivisen vastaanoton alkuperäisiltä Yelawolfin faneilta.


title: Yelawolf

text: Atha syntyi 30. joulukuuta 1979 Gadsdenissa Alabamassa. Hän on sukujuuriltaan puoliksi valkoinen amerikkalainen ja puoliksi Cherokee-intiaani. Athan äiti oli vain 15-vuotias synnyttäessään hänet. Lapsuusvuosinaan Atha muutti usein. Hän vietti suuren osan ajastaan Antiochissa Tennesseessä. Hän kävi koulua Carter Lawrence Elementaryssa Nashvillessä, Tennesseessä, joka sijaitsi lähellä vähätuloisia alueita. Täällä Atha sanoo, että "hip hopin maailma alkoi avautua minulle"


title: Frédéricque Goporo

text: Frédéricque Rufin Goporo (s. 8. elokuuta 1966) on keskiafrikkalainen entinen koripalloilija. Hän kilpaili vuoden 1988 kesäolympialaisissa Soulissa ja kuului siellä kymmenenneksi sijoittuneeseen joukkueeseen. Myös hänen veljensä Aubin-Thierry Goporo oli mukana joukkueessa.


title: Ahmadi

text: Ahmadi on Kuwaitin al-Ahmadin kuvernoraatin pääkaupunki. Vuonna 2016 kaupungin arvioitu asukasluku oli noin 31 000.


title: Ahmadi

text: Kuwait Oil Company eli KOC löysi vuonna 1938 öljyä Burganin harjanteen eteläpuolelta ja öljykenttä osoittautui myöhemmin yhdeksi maailman suurimmista. Öljyn vienti aloitettiin vasta toisen maailmansodan jälkeen vuonna 1946 ja yhtiö siirsi samaan aikaan kenttätukikohtansa harjanteen aavikkoalueelle. Paikka nimettiin Ahmadiksi silloisen Kuwaitin hallitsija Ahmad Al-Jaber Al-Sabahin mukaan. Kaupunki rakennettiin alun perin öljy-yhtiön ulkomaalaisten työntekijöiden tarpeita ajatellen. Ajan kuluessa kuwaitilaisten työntekijöiden määrä on lisääntynyt. KOC on ollut valtionyhtiö vuodesta 1975. Vuonna 1991 kaupungin öljylähteet sytytettiin tuleen Persianlahden sodan aikana.


title: Ahmadi

text: Ahmadissa on useita puistoja ja urheilukeskuksia, mukaan lukien jalkapallostadion. Kaupungilla on oma jalkapallojoukkueensa. Kaupungissa sijaitsee myös Kuwait Oil Companyn pääkonttori.


title: Australian National Kennel Council

text: Australian National Kennel Council (ANKC) eli "Australian kennelliitto" on australialaisten koiraharrastajien kattojärjestö, joka vastaa rotujen jalostamisesta, näyttelytoiminnasta, käyttökokeista, tottelevaisuuskoulutuksesta ja muista koiratoiminnasta maan sisällä. Se perustettiin Sydneyssä vuonna 1949.


title: Australian National Kennel Council

text: Järjestöön kuuluvat seuraavat alueelliset instanssit:


title: Australian National Kennel Council

text: ANKC on FCI:n ainoa jäsenorganisaatio Australiassa. Sen puheenjohtaja on vuodesta 1998 lähtien ollut Hugh Gent. Aiemmat puheenjohtajat olivat A. Howie (1959–1986) ja J. G. W. Head (1986–1997).


title: Australian National Kennel Council

text: Australian 20 suosituinta rotua vuonna 2012 olivat ANKC:n rekisterin mukaan seuraavat:


title: Australian National Kennel Council

text: Muita viime lähelle 20 suosituimman listaa yltäneitä rotuja:


title: Australian National Kennel Council

text: ANKC:n roturyhmät poikkeavat hieman FCI:n vastaavista. Myös jotkin rotunimet saattavat vaihdella.


title: Veikko Laine

text: Veikko Laine voi tarkoittaa mm. seuraavia:


title: Pohjola-palkinto

text: Pohjola-palkinto voi tarkoittaa mm. seuraavia:


title: Pohjola-palkinto Hyvälle Seuralle

text: Pohjola-palkinto Hyvälle Seuralle on vuosittain jaettava tunnustuspalkinto moniarvoiselle ja laadukkaalle urheiluseuratyölle. Pohjola haluaa yhdessä SLU:n, SLU-alueiden ja lajiliittojen kanssa nostaa Suomen Urheilugaalassa esiin ruohonjuuritason toimintaa, jossa on mukana yli miljoona suomalaista.